open-index/open-wikipedia-markdown huggingface dataset:
আকবর হোসেন (সাংবাদিক)

**আকবর হোসেন** একজন বাংলাদেশি সাংবাদিক ও কূটনীতিক, যিনি ২০২৫ সালের ১৭ এপ্রিল থেকে যুক্তরাজ্যের লন্ডনে অবস্থিত বাংলাদেশ হাইকমিশনে প্রেস মিনিস্টার হিসেবে দায়িত্ব পালন করছেন। তিনি দীর্ঘদিন সাংবাদিকতা পেশায় যুক্ত ছিলেন এবং বিবিসি ও *[[দ্য ডেইলি স্টার (বাংলাদেশ)|দ্য ডেইলি স্টার]]*-এ গুরুত্বপূর্ণ দায়িত্ব পালন করেছেন।

## কর্মজীবন
আকবর হোসেন দীর্ঘদিন ধরে বিবিসি বাংলা-তে কর্মরত ছিলেন এবং ঢাকায় বিবিসি বাংলার একজন জ্যেষ্ঠ সাংবাদিক হিসেবে কাজ করেছেন। সাংবাদিকতার মাধ্যমে তিনি বাংলাদেশ ও আন্তর্জাতিক বিভিন্ন বিষয়ে প্রতিবেদন করেছেন।এছাড়াও তিনি বাংলাদেশের অন্যতম প্রভাবশালী ইংরেজি দৈনিক *দ্য ডেইলি স্টার*-এ কাজ করেছেন।

## প্রেস মিনিস্টার হিসেবে নিয়োগ
২০২৪ সালের ৮ আগস্ট অন্তর্বর্তীকালীন সরকার গঠনের পর, ২০ নভেম্বর আকবর হোসেনকে লন্ডনস্থ বাংলাদেশ হাইকমিশনের প্রেস মিনিস্টার পদে নিয়োগ দিয়ে সরকারিভাবে প্রজ্ঞাপন জারি করা হয়। বাংলাদেশ সরকারের জনপ্রশাসন মন্ত্রণালয়ের প্রজ্ঞাপনের মাধ্যমে তিনি যুক্তরাজ্যে বাংলাদেশ হাইকমিশনের প্রেস মিনিস্টার হিসেবে দুই বছরের জন্য চুক্তিভিত্তিক নিয়োগ পান। প্রায় পাঁচ মাস পর, ২০২৫ সালের ১৭ এপ্রিল (বৃহস্পতিবার) তিনি হাইকমিশনে দায়িত্ব গ্রহণ করেন।

যুক্তরাজ্যে বাংলাদেশ হাইকমিশনের প্রেস উইংয়ের মিনিস্টার (প্রেস) পদে দায়িত্ব পালন করতে তিনি অন্যান্য পেশা বা ব্যবসায়িক কার্যক্রম থেকে বিরত থাকার শর্তে নিয়োগ পেয়েছেন। এই পদে থেকে তিনি বাংলাদেশ ও যুক্তরাজ্যের মধ্যে যোগাযোগ ও মিডিয়া সম্পর্ক উন্নয়নে কাজ করবেন।

## তথ্যসূত্র

বিষয়শ্রেণী:বাংলাদেশী কূটনীতিবিদ
বন্য প্রান্তর

[থাম্ব|[পুষ্প উপত্যকা জাতীয় উদ্যান, উত্তরাখণ্ড, ভারত।]]
**বন্য প্রান্তর** বলতে মানুষের প্রভাবমুক্ত পৃথিবীর প্রাকৃতিক পরিবেশকে বোঝায়। বন্য প্রান্তর বলতে সাধারণত স্থল পরিবেশকে বোঝায়, তবে ক্রমশ সামুদ্রিক প্রান্তরের উপরও মনোনিবেশ করা হচ্ছে। বন্য প্রান্তরের সাম্প্রতিক মানচিত্র অনুযায়ী পৃথিবীর স্থলভাগের এক-চতুর্থাংশ বন্য প্রান্তর, যা মানুষের প্রভাবের দরুন দ্রুত ক্ষয়প্রাপ্ত হচ্ছে। সমুদ্রে আরও কম বন্য প্রান্তর রয়েছে, আর সমুদ্রের কেবল ১৩.২ শতাংশ তীব্র মানব প্রভাব থেকে মুক্ত।

কিছু রাষ্ট্র আইনবলে বন্য প্রান্তরের সংরক্ষণ নিশ্চিত করে। এর উদ্দেশ্য কেবল যা আছে তার সংরক্ষণ নয়, বরং প্রাকৃতিক অভিব্যক্তি ও বিকাশের উন্নতিসাধনেও বন্য প্রান্তর সংরক্ষণ করা হয়। এরকম এলাকা অনেকসময় কোনো নির্দিষ্ট প্রজাতি বা জীববৈচিত্র্যের অস্তিত্ব বজায় রাখার জন্য গুরুত্বপূর্ণ বলে বিবেচিত। এছাড়া সংরক্ষিত বন্য প্রান্তর চিড়িয়াখানা, উদ্ভিদ উদ্যান বা গবেষণাগারে পুনরুৎপাদন অসুবিধাজনক এমন বন্যপ্রাণী বা উদ্ভিদের বাসস্থান প্রদান করতে পারে।

## ইতিহাস
### প্রাচীন ও মধ্যযুগ
মানব ইতিহাসের বেশিরভাগ সময় জুড়ে পৃথিবীর বেশিরভাগ জায়গা জুড়ে বন্য প্রান্তর বিস্তৃত ছিল, আর মানুষেরা কেবল বসতি এলাকার উপর মনোযোগ দিত। চীনা সাম্রাজ্য ও ব্যাবিলোনিয়ার সময় প্রথম প্রকৃতি সংরক্ষণের আইন বিধিবদ্ধ হয়েছিল। খ্রিস্টপূর্ব তৃতীয় শতাব্দীতে মৌর্য সম্রাট অশোক তার শিলালিপিতে উদ্ভিদ ও প্রাণিকুল সংরক্ষণের বিধি রচনা করেছিলেন। মধ্যযুগে ইংল্যান্ডের রাজারা প্রাকৃতিক এলাকা সংরক্ষণের প্রথম সচেতনমূলক প্রচেষ্টা চালিয়েছিলেন। তারা মূলত ব্যক্তিগত মৃগয়াভূমিতে বন্যপ্রাণী শিকারের ইচ্ছায় এই প্রচেষ্টা করেছিলেন, আর তাদের বন্য প্রান্তর সংরক্ষণের উদ্দেশ্য নেই।

বিশ্ব ইতিহাসের বিভিন্ন যুগে প্রকৃতি ও বন্য প্রান্তর চারুকলার গুরুত্বপূর্ণ বিষয় হয়ে এসেছে। চীনের তাং রাজবংশের আমলে (৬১৮–৯০৭) ভূদৃশ্য চিত্রকলার আদি পরম্পরা ছিল। প্রকৃতির যথাযথ উপস্থাপনের পরম্পরা চীনা চিত্রকলার অন্যতম লক্ষ্য ছিল, যা এশীয় শিল্পকলায় গুরুত্বপূর্ণ প্রভাব ফেলেছিল। শান শুই () পরম্পরার অনুসারী শিল্পীরা সামগ্রিক প্রকৃতির সাপেক্ষে এবং তাদের প্রকৃতির নিয়মের বোধশক্তিকে কাজে লাগিয়ে পর্বত ও নদীর চিত্র অঙ্কন করত, যেন এটি কোনো পাখির দৃষ্টি।

## তথ্যসূত্র

## আরও পড়ুন
* Bryson, B. (1998). *A Walk in the Woods*. 
* Casson, S. et al. (Ed.s). (2016). Wilderness Protected Areas: Management Guidelines for IUCN Category 1b (wilderness) Protected Areas 
* Gutkind, L (Ed). (2002). *On Nature: Great Writers on the Great Outdoors*. 
*  Kammer, Sean. "Coming to terms with wilderness: The Wilderness Act and the problem of wildlife restoration." *Environmental Law* (2013): 83-124. online
* Kirchhoff, Thomas/ Vicenzotti, Vera 2014: A historical and systematic survey of European perceptions of wilderness. Environmental Values 23 (4): 443–464.
* Nash, Roderick Frazier [1967] 2014: Wilderness and the American Mind. Fifth Edition. New Haven & London, Yale University Press / Yale Nota Bene. 
* Oelschlaeger, Max 1991: The Idea of Wilderness. From Prehistory to the Age of Ecology. New Haven & London, Yale University Press.

## Documentaries
* 2022: *Wild Forests* by David Cebulla

## বহিঃসংযোগ

* IUCN Category 1a: Strict Nature Reserve
* IUCN Category 1b: Wilderness Areas

বিষয়শ্রেণী:বৈশ্বিক প্রাকৃতিক পরিবেশ
বিষয়শ্রেণী:সংরক্ষিত এলাকা
ফ্লোরেন্স ইয়েভার্স

**ফ্লোরেন্স ইয়েভার্স** একজন কানাডীয় আইনজীবী এবং সরকারি কর্মকর্তা। ১৯৯৭ থেকে ২০০৭ সালের মধ্যে তিনি প্রতি বছর নারীদের অবস্থান বিষয়ক কানাডার সমন্বয়ক হিসেবে মনোনীত ও অনুমোদিত হয়েছিলেন। এই পদটি রাজনৈতিক নিয়োগ নয়। তবে এটি একজন মন্ত্রীর দ্বারা মনোনীত হতে হয়।

## জীবনী
২০০২ সালে, তিনি আন্তঃআমেরিকান মহিলা কমিশন এর সহ-সভাপতি নির্বাচিত হন এবং ২০০৩ থেকে ২০০৫ সাল পর্যন্ত দায়িত্ব পালন করেন। ১১ থেকে ১৫ জুলাই ২০০২ সালের মধ্যে ইয়েভার্স এবং অন্যান্যরা গ্লোবাল সামিট অব উইমেনে অংশ নেন। এটি স্পেনের বার্সেলোনায় অনুষ্ঠিত হয়েছিল। তারা নারীদের ব্যবসা ও বাণিজ্য উদ্যোগে সরকার কীভাবে আরও কার্যকর সহায়তা দিতে পারে তা মূল্যায়নের জন্য এই সম্মেলনে যোগ দেন।

তিনি ১৯৮৪ সালের নির্বাচনে ল্যাঙ্গেলিয়ের আসনের এমপি পদে লিবারেল প্রার্থী হিসেবে প্রতিদ্বন্দ্বিতা করেন। তবে মিশেল কোটের কাছে পরাজিত হন। ১৯৮২ থেকে ১৯৮৪ সালের মধ্যে, ইয়েভার্স প্রধানমন্ত্রী পিয়ের ট্রুডোর দপ্তরে মনোনয়ন সচিব হিসেবে কাজ করেন এবং পরে তিনি সরকারের নারী সংক্রান্ত পরিকল্পনার সমন্বয়ক হন।

এর আগে, তিনি ১৯৮১ সালের নির্বাচনে তাশেরো আসনে প্রতিদ্বন্দ্বিতা করেছিলেন এবং সেখানেও পরাজিত হন।

## তথ্যসূত্র

বিষয়শ্রেণী:কানাডীয় নারীবাদী
বিষয়শ্রেণী:কানাডীয় নারীদের অধিকার কর্মী
বিষয়শ্রেণী:ক্যুবেক লিবারেল পার্টির প্রার্থীরা
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর কানাডীয় আইনজীবী
বিষয়শ্রেণী:২১শ শতাব্দীর কানাডীয় আইনজীবী
বিষয়শ্রেণী:২১শ শতাব্দীর কানাডীয় নারী আইনজীবী
বিষয়শ্রেণী:ক্যুবেকের আইনজীবী
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:২০শ শতাব্দীর কানাডীয় নারী আইনজীবী
গুমাই বিল

**গুমাই বিল** (স্থানীয়ভাবে **গুঁয়ার বিল** নামেও পরিচিত) বাংলাদেশের চট্টগ্রাম বিভাগের রাঙ্গুনিয়া উপজেলার একটি বৃহৎ জলাধার এবং ধান উৎপাদনের জন্য অন্যতম গুরুত্বপূর্ণ এলাকা। এটি দেশের দ্বিতীয় বৃহত্তম শস্যভাণ্ডার হিসেবে পরিচিত।

## অবস্থান ও আয়তন
গুমাই বিলের আয়তন প্রায় **৩,০০০ হেক্টর** এবং আবাদযোগ্য জমির পরিমাণ **২,৪০০ হেক্টর**। এটি রাঙ্গুনিয়ার নিশ্চিন্তাপুর পাহাড়ের পাদদেশে চন্দ্রঘোনা, মরিয়মনগর, হোসনাবাদ, স্বনির্ভর রাঙ্গুনিয়া, লালানগর ইউনিয়ন এবং রাঙ্গুনিয়া পৌরসভার ৭, ৮ ও ৯ নম্বর ওয়ার্ডের বিস্তীর্ণ এলাকাজুড়ে অবস্থিত।

## কৃষি ও অর্থনৈতিক গুরুত্ব
গুমাই বিলকে **চট্টগ্রামের শস্যভাণ্ডার** বলা হয়। এখানে প্রতি বছর ব্যাপক পরিমাণে আমন ও ইরি ধান উৎপাদিত হয়। কৃষি সম্প্রসারণ অধিদপ্তরের হিসেবে, গুমাই বিলে গড়ে প্রায় ২,৬০০ হেক্টর জমিতে আমন ধানের চাষ হয় এবং ১৩,০০০ মেট্রিক টন ধান উৎপন্ন হয়, যা থেকে ৮,৪৫০ মেট্রিক টন চাল সংগ্রহ করা হয় স্থানীয়দের মতে, **গুমাই বিলের এক মৌসুমের ধান দিয়ে সমগ্র বাংলাদেশের প্রায় আড়াই দিনের খাদ্য চাহিদা মেটানো সম্ভব** 

## ইতিহাস
গুমাই বিলে পাকিস্তান শাসনামলে ধান চাষ শুরু হয়, এবং স্বাধীনতার পর আধুনিক সেচ ব্যবস্থা স্থাপিত হয়। কর্ণফুলী নদী ও পার্শ্ববর্তী ঝর্ণা থেকে আসা পলিমাটি জমে এটি একটি উর্বর অঞ্চলে পরিণত হয়েছে।

## পরিবেশগত চ্যালেঞ্জ
সাম্প্রতিক বছরগুলোতে গুমাই বিল দখল ও স্থাপনা নির্মাণের হুমকির মুখে পড়েছে। রাঙ্গুনিয়ার বিভিন্ন এলাকায় **বাড়ি, দোকানপাট ও অন্যান্য অবৈধ স্থাপনা** নির্মাণের কারণে বিলের কৃষিজমি হ্রাস পাচ্ছে।  উপজেলা প্রশাসন বিল সংরক্ষণে বিভিন্ন সচেতনতা বৃদ্ধি সহ নানা পদক্ষেপ গ্রহণ করেছে বলে জানা যায় । উপজেলা নির্বাহী কর্মকর্তা ও সহকারী কমিশনার (ভূমি) অবৈধ স্থাপনা উচ্ছেদ অভিযান পরিচালনা করেছেন এবং 'গণবিজ্ঞপ্তি জারি করে' বিলের শ্রেণি পরিবর্তন রোধের প্রচেষ্টা চালাচ্ছেন।  

## জলপ্রবাহ ও ভূপ্রকৃতি
গুমাই বিলের জল সরবরাহের প্রধান উৎস কর্ণফুলী নদী ও আশপাশের পাহাড়ি ঝর্ণা। বিলের প্রধান শাখাগুলো হলো:  
* বাইনালার ছড়া
* সোনাইছড়ি
* মুন্দরী
* কুরমাই
* ইছামতি
* বারঘোনিয়া
* ঘাগড়া হ্রদ খাল
* গুট্টাকার খাল
## চিত্রশালা
## আরও দেখুন
* চলন বিল
* কর্ণফুলী নদী
* বাংলাদেশের জলাভূমি

## তথ্যসূত্র

বিষয়শ্রেণী:বাংলাদেশের বিল
বিষয়শ্রেণী:বাংলাদেশের জলাভূমি
কথাপ্রকাশ

**কথাপ্রকাশ** ২০০২ সালে প্রতিষ্ঠিত একটি প্রকাশনা সংস্থা। এটি সৃজনশীলতার বিস্তার, মননশীল পাঠক তৈরি এবং দেশের নবীন ও প্রবীণ লেখকদের রচনা প্রকাশের লক্ষ্যে কাজ করে থাকে। এই প্রকাশনা প্রতিষ্ঠানের স্বত্ত্বাধিকারী জসিম উদ্দিন।

২০২৪ সালে প্রকাশিত বিষয় ও গুণমানসম্মত সর্বাধিক সংখ্যক বই প্রকাশের জন্য কথাপ্রকাশকে বাংলা একাডেমি ২০২৫ সালে চিত্তরঞ্জন সাহা স্মৃতি পুরস্কার প্রদান করে।

## তথ্যসূত্র

## বহিঃসংযোগ
*দাপ্তরিক ওয়েবসাইট

বিষয়শ্রেণী:২০০২-এ প্রতিষ্ঠিত
বিষয়শ্রেণী:২০০২-এ বাংলাদেশে প্রতিষ্ঠিত
বিষয়শ্রেণী:বাংলাদেশের বই প্রকাশনা কোম্পানি
বিষয়শ্রেণী:বাংলাদেশী মার্কা
বিষয়শ্রেণী:চিত্তরঞ্জন সাহা স্মৃতি পুরস্কার বিজয়ী
এলিজাবেথ খাক্সাস

**এলিজাবেথ খাক্সাস** (জন্ম ১৯৬০) একজন নামিবিয়ান লেখক ও কর্মী।

খাক্সাস ১৯৯৮ থেকে ২০০৪ সাল পর্যন্ত *[[সিস্টার নামিবিয়া]]* পরিচালনা করেন। *সিস্টার নামিবিয়া* ছাড়ার পর তিনি নারী নেতৃত্ব কেন্দ্র প্রতিষ্ঠা করেন।

খাক্সাস এবং তার সঙ্গী *ফ্র্যাঙ্ক অ্যান্ড খাক্সাস ফিফ্থ্ চেয়ারপারসন অফ দ্য ইমিগ্র্যাশন সিলেকশন বোর্ড* মামলার অংশ ছিলেন এবং নামিবিয়ায় সমলিঙ্গ সম্পর্কের আইনি স্বীকৃতি পাওয়ার চেষ্টা করেছিল।

## তথ্যসূত্র

## আরও পড়ুন
* 

বিষয়শ্রেণী:১৯৬০-এ জন্ম
বিষয়শ্রেণী:নারীবাদী লেখক
বিষয়শ্রেণী:সমকামী নারীবাদী
বিষয়শ্রেণী:সমকামী লেখক
বিষয়শ্রেণী:জীবিত ব্যক্তি
বিষয়শ্রেণী:নামিবিয়ার নারীবাদী
বিষয়শ্রেণী:নামিবিয়ার লেখক
বিষয়শ্রেণী:নারীবাদী সমকামী নারী
বিষয়শ্রেণী:সমকামী লেখিকা
মে স্টকিং নাগস

**মারিয়েট/মারিয়েটা/মে স্টকিং নাগস** (১৮৪৭–১৯১৫) একজন মার্কিন নারী ভোটাধিকারের সমর্থক ছিলেন এবং সুসান বি. অ্যান্টনির বন্ধু ছিলেন। তাকে মিশিগান নারী হল অফ ফেমে অন্তর্ভুক্ত করা হয়।

## জীবনী
নাগস ১৮৪৭ সালে নিউ ইয়র্কের পেন ইয়ানে জন্মগ্রহণ করেন। তিনি ছিলেন ড. চার্লস জাইলস স্টকিং ও মেরি উডহালের কন্যা। ১৮৬৯ সালে তিনি জন ওয়েসলির সাথে বিবাহবন্ধনে আবদ্ধ হন। তিনি জীবনের বেশিরভাগ সময় মিশিগানের বে সিটিতে বসবাস করেন। তিনি *বে সিটি ট্রিবিউনে* নিয়মিত লেখালেখি করতেন এবং বোর্ড অফ এডুকেশনের প্রথম দিকের নারী সদস্যদের একজন ছিলেন।

তিনি সুসান বি. অ্যান্টনির ঘনিষ্ঠ বন্ধু ছিলেন এবং তারা একসঙ্গে ভ্রমণ করতেন। ১৮৯৪ সালে, তারা নিউ ইয়র্কে বক্তৃতা সফর করেন। সেখানে তারা ষাটটি ভাষণ দেন। পরের বছর, নাগস মিশিগান সমান ভোটাধিকার সমিতির সভাপতি নির্বাচিত হন এবং দুই বছর এই পদে দায়িত্ব পালন করেন। এছাড়াও, তিনি ন্যাশনাল উইমেন্স রিলিফ কর্পসের প্রেস বিভাগ পরিচালনা করতেন। তিনি ক্লারা আর্থারের সঙ্গে নিয়মিত যোগাযোগ রাখতেন এবং তিনি মিশিগান ইন্ডাস্ট্রিয়াল হোম ফর গার্লস (অ্যাড্রিয়ান) ও হোম ইন্ডাস্ট্রি ফর ডিসচার্জড প্রিজনার্স (ডেট্রয়েট) এর পরিচালনা পর্ষদে ছিলেন।

## উৎস

বিষয়শ্রেণী:মিশিগানের নারী ভোটাধিকারের সমর্থক
বিষয়শ্রেণী:১৮৪৭-এ জন্ম
বিষয়শ্রেণী:১৯১৫-এ মৃত্যু
মার্গারিট কোফিও

**মার্গারিট কোফিও** (জন্ম ৫ মে ১৯৫৫) একজন মধ্য আফ্রিকান রাজনীতিবিদ এবং নারী অধিকার কর্মী।

## জীবনী
কোফিও ৫ মে ১৯৫৫ সালে বোসাঙ্গোয়াতে জন্মগ্রহণ করেন। অর্থ মন্ত্রণালয় থেকে বৃত্তি পেয়ে তিনি পাঁচ বছর (১৯৭৫ - ১৯৮০) বানগুই বিশ্ববিদ্যালয়ে অর্থনীতিতে অধ্যয়ন করেন। বিশ্ববিদ্যালয় থেকে স্নাতক শেষ করার পর, তিনি কর পরিদর্শক হিসেবে অর্থ মন্ত্রণালয়ে কাজ শুরু করেন। পাতাসের প্রশাসনে তিনি ২০০১ সালের আগস্ট থেকে ২০০৩ সালের মার্চ পর্যন্ত সংস্কৃতি ও ফ্রাঙ্কোফোনি উপমন্ত্রী হিসেবে দায়িত্ব পালন করেন।

২১ জুন ২০০৩ সালে, বোজিজে তাকে প্রধানমন্ত্রীর নারী বিষয়ক উপদেষ্টা হিসেবে নিয়োগ দেন। তিনি ২০০৩ সালের সেপ্টেম্বর মাসে জাতীয় সংলাপের একজন প্রতিনিধি হিসেবেও অংশ নেন। পরবর্তীতে, ১৯ জানুয়ারি ২০০৪ সালে, তাকে সামাজিক বিষয়ক উপদেষ্টা হিসেবে নিয়োগ দেওয়া হয়।

২০০৪ থেকে ২০০৮ সাল পর্যন্ত, তিনি অর্গানাইজেশন দে ফেম সেন্ট্রাফ্রিকেন এর সহ-সভাপতি ছিলেন। ২০০৮ সালে, তিনি সংস্থাটির সভাপতি নির্বাচিত হন এবং ২০১৭ সালে মার্গারিট রামাদান তাঁর উত্তরসূরি হিসেবে নিযুক্ত হন।

এছাড়াও, তিনি মধ্য আফ্রিকান জাতীয় অলিম্পিক ও ক্রীড়া কমিটিরর পরিচালনা পর্ষদের সদস্য হন এবং ২০০৬ সালের নভেম্বর মাসে উচ্চ যোগাযোগ পরিষদের সদস্য হন।

## পুরস্কার
* মধ্য আফ্রিকান শ্রম পদক (ব্রোঞ্জ) - ২০০০
* , মধ্য আফ্রিকান মেরিটের কমান্ডার পদক - ২০০৩
* কৃতজ্ঞতা কমান্ডার পদক - ২০০৫

## তথ্যসূত্র

বিষয়শ্রেণী:১৯৫৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মধ্য আফ্রিকান প্রজাতন্ত্রের নারী রাজনীতিবিদ
বিষয়শ্রেণী:মধ্য আফ্রিকান প্রজাতন্ত্রের কর্মী
বিষয়শ্রেণী:মধ্য আফ্রিকান প্রজাতন্ত্রের নারী কর্মী
বিষয়শ্রেণী:ওহামের ব্যক্তি
বিষয়শ্রেণী:বানগুই বিশ্ববিদ্যালয়ের প্রাক্তন শিক্ষার্থী
পেগি কর্নেগার

**পেগি কর্নেগার** একজন আমেরিকান লেখিকা। ১৯৭০ এর দশকে তিনি নিজেকে নারীবাদী-নৈরাজ্যবাদী হিসেবে পরিচয় দিয়েছিলেন এবং তিনি আমেরিকান নারীবাদী ম্যাগাজিন *দ্য সেকেন্ড ওয়েভ* এর সম্পাদক ছিলেন।

তার প্রবন্ধ "নৈরাজ্যবাদ: নারীবাদী সংযোগ" (১৯৭৫) নিউ ইয়র্ক শহর ও লন্ডনে ১৯৭৭ সালে একটি বুকলেট হিসেবে পুনর্মুদ্রিত হয়েছিল এবং ইতালির একটি সাময়িকীর জন্য এটি ইতালীয় ভাষায় অনূদিত হয়েছিল। আবার এটি ১৯৭৯ সালে এটি *[[রিইনভেন্টিং অ্যানার্কি]]* গ্রন্থে অন্তর্ভুক্ত হয়। তার লেখা *লিভিং উইথ স্পিরিট, জার্নি অব এ ফ্লাওয়ার চাইল্ড* বইটি ২০০৯ সালে প্রকাশিত হয়।

## গ্রন্থতালিকা
* *নৈরাজ্যবাদ: নারীবাদী সংযোগ* (১৯৭৫)
* *লিভিং উইথ স্পিরিট, জার্নি অব এ ফ্লাওয়ার চাইল্ড* (২০০৯)
* *লুজ ইয়োর মাইন্ড, ওপেন ইয়োর হার্ট* (২০১৪) 

## সূত্র

## বহিঃসংযোগ
*নৈরাজ্যবাদ: নারীবাদী সংযোগ
*নৈরাজ্যবাদ: নারীবাদী সংযোগ

বিষয়শ্রেণী:জন্ম সাল অনুপস্থিত (বেঁচে থাকা ব্যক্তি)
বিষয়শ্রেণী:বেঁচে থাকা ব্যক্তি
বিষয়শ্রেণী:আমেরিকান নৈরাজ্যবাদী
বিষয়শ্রেণী:মার্কিন নারীবাদী
বিষয়শ্রেণী:নারীবাদী-নৈরাজ্যবাদী
বিষয়শ্রেণী:২০শ শতাব্দীর মার্কিন লেখিকা
বিষয়শ্রেণী:মার্কিন সম্পাদক
বিষয়শ্রেণী:মার্কিন নারী সম্পাদক
বিষয়শ্রেণী:২১শ শতাব্দীর মার্কিন নারী
এনরিকেতা দে লানদায়েতা

**এনরিকেতা দে লানদায়েতা** একজন ভেনেজুয়েলীয় অধ্যাপক ও শিক্ষক ছিলেন। তিনি সক্রিয়ভাবে নারী ভোটাধিকার আন্দোলনে যুক্ত ছিলেন এবং নারীদের শিক্ষার পক্ষে কাজ করেছেন। ১৯৩৬ থেকে ১৯৩৮ সালের মধ্যে তিনি ভেনেজুয়েলার গুয়াইকাইপুরোতে অবস্থিত এসকুয়েলা ফেডেরাল হেসুস মারিয়া সিফোন্তেস এর পরিচালক ছিলেন। এটি ১৯১৭ সালে মেয়েদের জন্য প্রথম প্রতিষ্ঠিত প্রাথমিক বিদ্যালয়গুলোর মধ্যে একটি ছিল।

১৯৪৭ সালের মধ্যে তিনি কারাকাসে চলে আসেন এবং বিশ্ব ইতিহাস, ভূগোল ও আমেরিকান ইতিহাস পড়াতে থাকেন। তিনি অন্তত ১৯৫৫ সাল পর্যন্ত শিক্ষকতা চালিয়ে যান।

১৯৫৯ সালে লিসেও সান্তিয়াগো কি আয়ালা প্রতিষ্ঠিত হলে লানদায়েতা সহকারী প্রধান শিক্ষিকা হন। কারাকাসে অবস্থিত এই বিদ্যালয়টি নারীদের জন্য বিজ্ঞান বিষয়ে স্নাতক ডিগ্রি প্রদানের অন্যতম প্রথম শিক্ষাপ্রতিষ্ঠান ছিল।

১৯৪৭ সালে লানদায়েতা প্রিমের কংগ্রেসো ইন্টারআমেরিকানো দে মুজেরেসে অংশগ্রহণ করেন, যা উইমেন’স ইন্টারন্যাশনাল লিগ ফর পিস অ্যান্ড ফ্রিডম (ডব্লিউআইএলপিএফ)-এর পৃষ্ঠপোষকতায় অনুষ্ঠিত একটি নারী সম্মেলন ছিল। এই সম্মেলনের লক্ষ্য ছিল বিশ্ব রাজনীতিতে নারীদের সংলাপকে উৎসাহিত করা এবং তাদের নাগরিক অধিকার স্বীকৃতির প্রচার করা।

## তথ্যসূত্র

বিষয়শ্রেণী:জন্মবছর অনুপস্থিত
বিষয়শ্রেণী:মৃত্যুবছর অনুপস্থিত
বিষয়শ্রেণী:ভেনেজুয়েলার নারী অধিকার কর্মী
বিষয়শ্রেণী:ভেনেজুয়েলার শিক্ষক
বিষয়শ্রেণী:ভেনেজুয়েলার নারীবাদী
বিষয়শ্রেণী:ভেনেজুয়েলার নারী ভোটাধিকারের সমর্থক
বিষয়শ্রেণী:জাতীয়তা অনুযায়ী ভোটাধিকার কর্মী
মারিয়া লাবরাইন দে ভিকুনিয়া

**মারিয়া লাররাইন দে ভিকুনিয়া** (? – ২৩ সেপ্টেম্বর ১৯২৮, সান্তিয়াগো, চিলি) এক বিশিষ্ট লেখক ও কর্মী ছিলেন। তিনি বিংশ শতাব্দীর গোড়ার দিকে চিলির নারীবাদী আন্দোলনে সক্রিয় ভূমিকা পালন করেছিলেন।

তিনি পোন্টিফিক্যাল ক্যাথলিক ইউনিভার্সিটি অব চিলির আকাদেমিয়া দে বেয়াস লেত্রাস এর সদস্য ছিলেন এবং ১৯১৫ থেকে ১৯২৮ সালের মধ্যে নারীদের নাগরিক ও রাজনৈতিক অধিকার প্রতিষ্ঠার জন্য বিভিন্ন সংগঠন গঠন করেন ও বিভিন্ন খ্রিস্টীয় নারীবাদী প্রবন্ধ রচনা করেন। তাঁর লেখা পরবর্তীকালে সংকলিত হয়ে *মারিয়া লাররাইন দে ভিকুনিয়া: ২৩ দে সেপ্তিয়েমব্রে দে ১৯২৮* নামে গ্রন্থাকারে প্রকাশিত হয়।

## তথ্যসূত্র

বিষয়শ্রেণী:চিলির নারী লেখক
বিষয়শ্রেণী:পোন্টিফিক্যাল ক্যাথলিক ইউনিভার্সিটি অব চিলির প্রাক্তন শিক্ষার্থী
বিষয়শ্রেণী:১৯২৮-এ মৃত্যু
বিষয়শ্রেণী:জন্ম সাল অজানা
বিষয়শ্রেণী:চিলির নারীবাদী লেখক
বিষয়শ্রেণী:ক্যাথলিক নারীবাদী
বিষয়শ্রেণী:২০শ শতাব্দীর চিলীয় লেখিকা
অ্যালিস মুর হববার্ড

**অ্যালিস মুর হববার্ড** (৭ জুন ১৮৬১ &ndash; ৭ মে ১৯১৫) একজন বিশিষ্ট মার্কিন নারীবাদী ও লেখক ছিলেন। তিনি এবং তার স্বামী এলবার্ট হববার্ড, রয়ক্রফট আন্দোলনের নেতৃস্থানীয় ব্যক্তিত্ব ছিলেন। এটি ইংল্যান্ডের শিল্প ও কারুশিল্প আন্দোলনের সমসাময়িক একটি শাখা ছিল। মুর হববার্ড রয়ক্রফট সমষ্টির সাধারণ ব্যবস্থাপক ছিলেন এবং রয়ক্রফট ইন পরিচালনার দায়িত্বও পালন করেন। তিনি রয়ক্রফট স্কুল ফর বয়েজের প্রধান শিক্ষিকা হিসেবেও কাজ করেছেন।

**অ্যালিস লুয়ান মুর** নিউ ইয়র্কের ওয়েলস শহরে জন্মগ্রহণ করেন। তার পিতা-মাতা ছিলেন ওয়েলকাম মুর ও মেলিন্ডা বুশ। তিনি একজন স্কুলশিক্ষক ছিলেন এবং পরে এলবার্ট হববার্ডের সাথে পরিচিত হন। হববার্ড তখন বিবাহিত এবং তিনি পেশায় সাবান বিক্রেতা ও দার্শনিক ছিলেন। তাদের সম্পর্কের কারণে বিতর্ক তৈরি হয় এবং ১৮৯৪ সালে তিনি তার কন্যা মিরিয়াম এলবার্টা হববার্ডের (১৮৯৪–১৯৮৫) জন্ম দেন। পরে ১৯০৪ সালে তারা বিবাহবন্ধনে আবদ্ধ হন।

৩ মার্চ ১৯১৩ সালে, হববার্ড ওয়াশিংটন, ডি.সি. ভোটাধিকারবাদী পদযাত্রায় অংশগ্রহণ করেন।

১৯১৫ সালের মে মাসে, হববার্ড দম্পতি প্রথম বিশ্বযুদ্ধ চলাকালীন ইউরোপ ভ্রমণের সময় আরএমএস ''লুসিতানিয়া'' ডুবে যাওয়ার ফলে মৃত্যুবরণ করেন। তারা মূলত যুদ্ধের সংবাদ সংগ্রহ এবং কাইজার উইলহেম দ্বিতীয়-এর সাক্ষাৎকার নেওয়ার উদ্দেশ্যে যাত্রা করেছিলেন।

## নির্বাচিত গ্রন্থসমূহ
* *জাস্টিনিয়ান অ্যান্ড থিওডোরা*, ১৯০৬; এলবার্ট হববার্ডের সাথে
* *উইমেন্স ওয়ার্ক*, ১৯০৮
* *লাইফ লেসনস*, ১৯০৯
* *দ্য বেসিস অব ম্যারেজ*, ১৯১০, এতে সোফি আইরিন লোয়েব কর্তৃক হববার্ডের একটি সাক্ষাৎকার অন্তর্ভুক্ত রয়েছে
* *দ্য মিথ ইন ম্যারেজ*, ১৯১২

## আরও দেখুন

*বার্থা ক্রফোর্ড হববার্ড
*ইস্ট অরোরা, নিউ ইয়র্ক

## তথ্যসূত্র

## বহিঃসংযোগ

* 
* 
* অ্যালিস হববার্ডের জীবনী দ্য লুসিতানিয়া রিসোর্স-এ১

বিষয়শ্রেণী:১৮৬১-এ জন্ম
বিষয়শ্রেণী:১৯১৫-এ মৃত্যু
বিষয়শ্রেণী:মার্কিন শিল্পকলা
বিষয়শ্রেণী:মার্কিন নারী অধিকার কর্মী
বিষয়শ্রেণী:শিল্প ও কারুশিল্প আন্দোলন
বিষয়শ্রেণী:এমারসন কলেজের প্রাক্তন শিক্ষার্থী
বিষয়শ্রেণী:আরএমএস লুসিতানিয়ার মৃত্যু
বিষয়শ্রেণী:নিউ ইয়র্ক (রাজ্য) থেকে লেখক
বিষয়শ্রেণী:ওয়েলস, নিউ ইয়র্কের মানুষ
বিষয়শ্রেণী:মার্কিন নারী ভোটাধিকার আন্দোলনকর্মী
বিষয়শ্রেণী:নিউ ইয়র্ক (অঙ্গরাজ্যের) সক্রিয়কর্মী
এমিলি হিল

**এমিলি হিল** (৫ সেপ্টেম্বর ১৮৪৭ – ২৭ আগস্ট ১৯৩০) নিউজিল্যান্ডের এক শিক্ষক, মদ্যনিবারণ আন্দোলনের কর্মী এবং নারী ভোটাধিকার আন্দোলনের নেত্রী ছিলেন।

## জীবনী

হিল ৫ সেপ্টেম্বর ১৮৪৭ সালে ইংল্যান্ডের উস্টারশায়ারের লাই শহরে জন্মগ্রহণ করেন। তিনি ১৮৭৩ সালে তার স্বামী হেনরি হিল এর সঙ্গে ক্রাইস্টচার্চে অভিবাসন করেন, হেনরি নিউজিল্যান্ডে যাত্রার এক মাসেরও কম সময় আগে তাকে বিবাহের প্রস্তাব দিয়েছিলেন। ১১ অক্টোবর ১৮৭৫ সালে তিনি নিউজিল্যান্ডের ক্যান্টারবারি শিক্ষা দপ্তর থেকে তার শিক্ষকের সনদ লাভ করেন। ১৮৭৫ থেকে ১৮৭৮ সালের মধ্যে, তিনি ক্রাইস্টচার্চ ইস্ট স্কুলের প্রধান শিক্ষক ছিলেন এবং তিনি সেখানে শিশু বিভাগের দায়িত্বে ছিলেন। পরবর্তীতে তারা নেপিয়ার শহরে চলে যান এবং সেখানে তিনি নারী ভোটাধিকার আন্দোলনে গুরুত্বপূর্ণ ভূমিকা পালন করেন।

হিল ২৭ আগস্ট ১৯৩০ সালে নেপিয়ারে মৃত্যুবরণ করেন।

## তথ্যসূত্র

বিষয়শ্রেণী:১৮৪৭-এ জন্ম
বিষয়শ্রেণী:১৯৩০-এ মৃত্যু
বিষয়শ্রেণী:নিউজিল্যান্ডের শিক্ষক
বিষয়শ্রেণী:নিউজিল্যান্ডের মদ্যনিবারণ কর্মী
বিষয়শ্রেণী:নিউজিল্যান্ডের নারী ভোটাধিকার কর্মী
ন্যাশনাল ডক্টরস ফোরাম

**ন্যাশনাল ডক্টরস ফোরাম** (সংক্ষেপে **এনডিএফ**);  বাংলাদেশের ডানপন্থী ডাক্তারদের একটি সংগঠন। এনডিএফ বাংলাদেশ জামায়াতে ইসলামীর ডাক্তারদের সংঘবদ্ধ সংগঠন হিসেবে পরিচালিত। সংগঠনটির সারাদেশে জেলাভিত্তিক শাখা কমিটি রয়েছে যা কেন্দ্র থেকে নিয়ন্ত্রণ করে থাকে। 

## জোট
এটি আওয়ামী লীগ -সমর্থিত স্বাধীনতা চিকিৎসক পরিষদ এবং বাংলাদেশ জাতীয়তাবাদী দল-সমর্থিত ডক্টরস অ্যাসোসিয়েশন অফ বাংলাদেশ-এর সাথে প্রতিযোগিতা করে বাংলাদেশ মেডিকেল অ্যাসোসিয়েশনের নির্বাচনে অংশগ্রহণ করে।  এর অন্তত একবার বিএনপি-সমর্থিত ডক্টরস অ্যাসোসিয়েশন অফ বাংলাদেশের সাথে জোট ছিল। 

## অধিভুক্তি
এনডিএফ জামায়াতে ইসলামীর সাথে যুক্ত  এবং ফেডারেশন অফ ইসলামিক মেডিকেল অ্যাসোসিয়েশনস (এফআইএমএ) এর সদস্যও। 

## ইতিহাস
১৯৮৯ সালের ১৯ মে, ইউসুফ আলী ৩৫ জন চিকিৎসক এবং চিকিৎসা পেশাদারদের নিয়ে জাতীয় ডাক্তার ফোরাম (এনডিএফ) প্রতিষ্ঠা করেন। 

১৯৯৭ সালে, একটি কমিটি গঠন করা হয়েছিল। 

১৯৯৯ সালে, আরেকটি পূর্ণাঙ্গ কমিটি গঠিত হয়। 

২০১৩ সালের এপ্রিল মাসে, খুলনায় হেফাজতের ১৩ দফা দাবির সমর্থনে এটি হেফাজতে ইসলাম বাংলাদেশকে চিকিৎসা সহায়তা প্রদান করে। 

বাংলাদেশ জামায়াতে ইসলামীর নেতা মতিউর রহমান নিজামীকে ২০১০ সালের জুন মাসে জাতীয় প্রেসক্লাবে এনডিএফের একটি কর্মসূচিতে গ্রেপ্তার করা হয়। 

২০১৪ সালের জুলাই মাসে, ন্যাশনাল ডক্টরস ফোরাম ফিলিস্তিনের গাজা উপত্যকায় আইডিএফ আক্রমণের প্রতিবাদে একটি মানববন্ধনের আয়োজন করে, ঢাকার আগারগাঁওয়ে জাতিসংঘ অফিসের সামনে এই মানববন্ধন অনুষ্ঠিত হয়। 

২০২৪ সালের সেপ্টেম্বরে, এনডিএফের কুমিল্লা শাখার একটি নতুন কমিটি ঘোষণা করা হয়, এনডিএফের টাঙ্গাইল জেলা ইউনিটের একটি সম্মেলন অনুষ্ঠিত হয়, এনডিএফের মনোরোগ শাখার একটি নতুন কমিটি গঠিত হয়  এবং এনডিএফ ঢাকার শাহবাগে একটি সমাবেশ করে। 

২০২৪ সালের নভেম্বরে, এনডিএফের ময়মনসিংহ বিভাগীয় শাখা কর্তৃক একটি সমাবেশের আয়োজন করা হয়েছিল। 

## গুরুত্বপূর্ণ অবদান
এনডিএফ ফিলিস্তিনের সমর্থনে বাংলাদেশে অনুষ্ঠিত সবচেয়ে বড় সমাবেশ মার্চ ফর গাজায় সারাদেশ থেকে আগত মানুষের জন্য বিনামূল্যে চিকিৎসা সেবা দেয়।

## তথ্যসূত্র

## মন্তব্য

বিষয়শ্রেণী:বাংলাদেশ ভিত্তিক পেশাদার সমিতি
বিষয়শ্রেণী:পেশাদার সংগঠন
বিষয়শ্রেণী:১৯৮৯-এ বাংলাদেশে প্রতিষ্ঠিত
বিষয়শ্রেণী:বাংলাদেশ জামায়াতে ইসলামী
বিষয়শ্রেণী:অপর্যালোচিত অনুবাদসহ পাতা
বিষয়শ্রেণী:বাংলাদেশের রাজনৈতিক দলের চিকিৎসক শাখা
তোরিবিয়া লেবো কিস্পে

**তোরিবিয়া লেরো কিস্পে** একজন বলিভীয় রাজনীতিক এবং আদিবাসী অধিকার, নারী অধিকার ও গণতান্ত্রিক অধিকার রক্ষার কর্মী। তিনি বর্তমানে বলিভীয় আইনসভার সদস্য হিসেবে দায়িত্ব পালন করছেন এবং গণতান্ত্রিক বিরোধী দলের একজন নেত্রী।

তিনি তাপাকারি কন্দোর আপাচেতা আয়্ল্লুতে সুরাস উরিনসায়া জাতিতে জন্মগ্রহণ করেন এবং বলিভীয় উচ্চ ভূমিতে বসবাসকারী আদিবাসীদের ভূখণ্ড পুনর্গঠনের জন্য কাজ করেছেন। বর্তমানে তিনি জাতিসংঘ নারী বলিভিয়া উপদেষ্টা গ্রুপ এবং জাতুন আয়্ল্লু কিরকিয়াউই ভূখণ্ড সংগঠনের সদস্য, পাশাপাশি নারীদের বিশেষ করে আদিবাসী নারীদের বিরুদ্ধে সহিংসতা বন্ধের জন্য কাজ করা বিভিন্ন সংগঠনের সঙ্গে যুক্ত রয়েছেন।

২০১৯ সালে আমেরিকার রাষ্ট্রসমূহের সংস্থা এবং ইউরোপীয় ইউনিয়নের স্বাধীন নির্বাচনী পর্যবেক্ষকরা ইভো মোরালেসের প্রশাসন দ্বারা সংঘটিত নির্বাচনী কারচুপি উন্মোচন করেন এবং তোরিবিয়া ছিলেন এমন কয়েকজন রাজনীতিকের একজন, যাঁদের নির্বাচন কারচুপির শিকার হয়েছিল।

তোরিবিয়া এবং তাঁর সহকর্মী গণতন্ত্রপন্থীরা সামাজিকতাবাদ আন্দোলন দলের মতাদর্শের বিরোধিতা করায় রাষ্ট্র কর্তৃক সহিংসতা, ভীতি প্রদর্শন ও ব্যাপক দমন-পীড়নের শিকার হয়েছেন।

## তথ্যসূত্র

বিষয়শ্রেণী:বলিভীয় রাজনীতিবিদ
বিষয়শ্রেণী:আদিবাসী অধিকার
বিষয়শ্রেণী:বলিভীয় নারী অধিকার কর্মী
বিষয়শ্রেণী:অজানা জন্ম সাল (জীবিত ব্যক্তি)
বিষয়শ্রেণী:জীবিত ব্যক্তি
জেনিফার প্রেশার

**জেনিফার অ্যান প্রেশার** একজন আমেরিকান রসায়নবিদ যিনি আরভিনের ক্যালিফোর্নিয়া বিশ্ববিদ্যালয়ের রসায়নের অধ্যাপক। তাঁর গবেষণার বিষয় ইমিউনোমেটাবলিজমের (প্রতিরক্ষা-বিপাকীয়) অনাক্রমণাত্মক, প্রত্যক্ষ-সময় (রিয়েল টাইম) ইমেজিংয়ের জন্য জৈব অর্থোগোনাল, জৈব-আলোক-উৎসাহী (বায়োলুমিনেসেন্ট)  সরঞ্জামগুলির বিকাশ নিয়ে কাজ করা। তিনি ২০২৩ সালের আমেরিকান কেমিক্যাল সোসাইটি আর্থার সি. কোপ স্কলার পুরস্কারে ভূষিত হন।

## প্রাথমিক জীবন এবং শিক্ষা
জেনিফার উইসকনসিন-লা ক্রস বিশ্ববিদ্যালয়ের রসায়নে স্নাতক ডিগ্রি অর্জন করেছিলেন। তিনি ডক্টরেট গবেষক হিসেবে ক্যালিফোর্নিয়ায় চলে আসেন এবং বার্কলের ক্যালিফোর্নিয়া বিশ্ববিদ্যালয়েতে হাওয়ার্ড হিউজেস মেডিকেল ইনস্টিটিউট প্রিডক্টরাল ফেলো হিসেবে নিযুক্ত হন। সেখানে তিনি ক্যারোলিন বার্তোজির সাথে গ্লাইকোসাইলেশনের উপর কাজ করেন। তিনি গ্লাইকোসাইলেশন প্রক্রিয়াটি বোঝার জন্য একটি কৌশল তৈরি করেছিলেন, যা রোগ নির্ণয়ের অভিনব নকশা এবং বিকাশে সাহায্য করে। কৌশলটি জৈব অর্থোগোনাল রসায়ন ব্যবহারের ওপর নির্ভর করে তৈরি। বিশেষ করে, তিনি দেখিয়েছেন নির্দিষ্ট রাসায়নিক কার্যকারিতা সহ বিপাকীয় পূর্বগামী শর্করাকে নিয়ে গ্লাইক্যানে অন্তর্ভুক্ত করা সম্ভব। উদাহরণস্বরূপ, জৈবিকভাবে নিষ্ক্রিয় অ্যাজাইডগুলিকে গ্লাইক্যানে অন্তর্ভুক্ত করা যেতে পারে এবং বাইরে থেকে সরবরাহ করা প্রোবগুলির সাহায্যে রাসায়নিকভাবে পরিবর্তিত করা যেতে পারে।

## গবেষণা এবং কর্মজীবন
২০০৮ সালে, জেনিফার স্ট্যানফোর্ড বিশ্ববিদ্যালয়ে সুসান কোমেনের পোস্টডক্টরাল ফেলো হিসেবে যোগদান করেন। তিনি ২০১০ সালে আরভিনের ক্যালিফোর্নিয়া বিশ্ববিদ্যালয়ে যোগদান করেন এবং ২০১৮ সালে পূর্ণ অধ্যাপক নিযুক্ত হন। তাঁর প্রাথমিক কাজ ছিল কোষের গতিবিধি এবং মেটাস্ট্যাটিক রোগকে আরও ভালভাবে বোঝার জন্য ইমেজিং কৌশলের নকশা করা। তিনি বায়োলুমিনেসেন্ট সরঞ্জাম নিয়ে কাজ করেছিলেন; এই সরঞ্জামগুলি ক্যান্সার কোষের কাছাকাছি এলে আলোকিত হয়। তিনি এই কৌশলটিকে জৈবিক টর্চলাইট বা ফ্যাসর বলে অভিহিত করেছিলেন।

## পুরস্কার এবং সম্মাননা

* ২০১৪ কাভলি ফেলো
* ২০১৪ সালের জাতীয় বিজ্ঞান ফাউণ্ডেশন কেরিয়ার পুরস্কার
* ২০১৫ স্লোয়ান রিসার্চ ফেলোশিপ
* জৈব রসায়নে ২০১৫ সালের নোভার্টিস প্রারম্ভিক ক্যারিয়ার পুরস্কার
* ২০১৬ থিয়েম মেডিকেল পাবলিশার্স কেমিস্ট্রি জার্নাল অ্যাওয়ার্ড
* ২০১৬ আমেরিকান কেমিক্যাল সোসাইটি রসায়নে নারী উদীয়মান তারকা
* ২০১৬ সালে ক্যালিফোর্নিয়া বিশ্ববিদ্যালয়, আরভাইন গবেষণার জন্য বিশিষ্ট সহকারী অধ্যাপক পুরস্কার
* ২০১৮ সায়ালগ ফেলো
* ২০২১ পল অ্যালেন বিশিষ্ট তদন্তকারী
* ২০২৩ আমেরিকান কেমিক্যাল সোসাইটি আর্থার সি. কোপ স্কলার অ্যাওয়ার্ড

## নির্বাচিত প্রকাশনা

* *এ কমপ্যারেটিভ স্টাডি অফ বায়োঅর্থোগোনাল রিয়্যাকশানস উইথ অ্যাজাইডস*
* *এ স্ট্রেন-প্রমোটেড [৩ + ৩] অ্যাজাইড-অ্যালকাইন সাইক্লোঅ্যাডিশন ফর কোভ্যালেন্ট মডিফিকেশন অফ বায়োমলিকিউলস ইন লিভিং সিস্টেমস*
* *কেমিস্ট্রি ইন লিভিং সিস্টেমস*

## তথ্যসূত্র

বিষয়শ্রেণী:মার্কিন নারী রসায়নবিদ
বিষয়শ্রেণী:ক্যালিফোর্নিয়া বিশ্ববিদ্যালয়, বার্কলির প্রাক্তন শিক্ষার্থী
বিষয়শ্রেণী:ক্যালিফোর্নিয়া বিশ্ববিদ্যালয়, আরভিনের শিক্ষক
বিষয়শ্রেণী:২১শ শতাব্দীর মার্কিন নারী বিজ্ঞানী
বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:অপর্যালোচিত অনুবাদসহ পাতা
বিষয়শ্রেণী:ক্যালিফোর্নিয়ার রসায়নবিদ
বিষয়শ্রেণী:২১শ শতাব্দীর মার্কিন রসায়নবিদ
জেনিফার প্যাসকুয়াল

**জেনিফার প্যাসকুয়াল**, ডিএসজি (জন্ম ১৯৭১) একজন আমেরিকান অর্গানবাদক এবং সঙ্গীত সঞ্চালক। ২০০৩ সাল থেকে, তিনি নিউ ইয়র্ক সিটির সেন্ট প্যাট্রিক'স ক্যাথিড্রালের সঙ্গীত পরিচালক হিসেবে দায়িত্ব পালন করছেন।

## শিক্ষা
জেনিফার প্যাসকুয়াল জ্যাকসনভিল বিশ্ববিদ্যালয় থেকে পিয়ানো ও অর্গান বাদন এবং সঙ্গীত শিক্ষায় স্নাতক ডিগ্রি অর্জন করেন। তিনি দ্য নিউ স্কুলের ম্যানেস স্কুল অফ মিউজিক থেকে পিয়ানো বাদনে স্নাতকোত্তর ডিগ্রি অর্জন করেন এবং রচেস্টার বিশ্ববিদ্যালয়ের ইস্টম্যান স্কুল অফ মিউজিক থেকে অর্গান বাদনে ডক্টর অফ মিউজিক্যাল আর্টস ডিগ্রি অর্জন করেন।

## কর্মজীবন
২০০২ সালের ১৩ই ফেব্রুয়ারী, জেনিফারকে নিউ জার্সির নিউয়ার্কের ক্যাথেড্রাল ব্যাসিলিকা অফ দ্য সেক্রেড হার্টে সঙ্গীতের সহযোগী পরিচালক হিসেবে মনোনীত করা হয়।

২০০৩ সালের লা সেপ্টেম্বর, সেন্ট প্যাট্রিক ক্যাথিড্রালের রেক্টর ইউজিন ভি. ক্লার্ক এবং নিউ ইয়র্কের আর্চবিশপ এডওয়ার্ড কার্ডিনাল ইগান তাঁকে নিউ ইয়র্ক সিটির সেন্ট প্যাট্রিক ক্যাথিড্রালের সঙ্গীত পরিচালক হিসেবে মনোনীত করেন।

২০০৮ সালের এপ্রিলে পোপ বেনেডিক্ট ষোড়শের মার্কিন যুক্তরাষ্ট্রে অ্যাপোস্টোলিক যাত্রায় (পোপের বিদেশ ভ্রমণ) নিউ ইয়র্কের যাজকীয় সফরের সমস্ত সঙ্গীত তত্ত্বাবধানের দায়িত্বে ছিলেন জেনিফার। পরিদর্শনকালে, তিনি ইয়র্কভিল (ম্যানহাটন)-এর সেন্ট জোসেফ'স চার্চে একুমেনিক্যাল প্রার্থনা পরিষেবা, সেন্ট প্যাট্রিক ক্যাথিড্রালে প্রার্থনা এবং ইয়াঙ্কি স্টেডিয়ামে প্রার্থনার জন্য সঙ্গীত পরিচালনা করেছিলেন।

২০১৫ সালের সেপ্টেম্বরে পোপ ফ্রান্সিসের মার্কিন যুক্তরাষ্ট্রে অ্যাপোস্টোলিক যাত্রার সময় নিউ ইয়র্ক সফরের জন্য তিনি ধর্মীয় সঙ্গীতের দায়িত্বে ছিলেন, সেন্ট প্যাট্রিক ক্যাথেড্রালে সান্ধ্য প্রার্থনা (ভেসপার্স) এবং ম্যাডিসন স্কয়ার গার্ডেনে প্রার্থনার জন্য সঙ্গীত পরিচালনা করেছিলেন।

## সম্মাননা
রোমান ক্যাথলিক চার্চে অসাধারণ সেবার জন্য ২০০৮ সালের ডিসেম্বরে পোপ ষোড়শ বেনেডিক্ট জেনিফারকে সেন্ট গ্রেগরি দ্য গ্রেটের ডেম হিসেবে মনোনীত করেন।
## ডিসক-এর তালিকা

* অর্গান মিউসিক অ্যাণ্ড গ্রেগরিয়ান চ্যান্ট
* ক্রিসমাস ক্যারোল ফর অর্গান অ্যাণ্ড ট্রাম্পেট 
* জয়ফুল, জয়ফুল উই অ্যাডোর দী (গায়কদল)

## তথ্যসূত্র

বিষয়শ্রেণী:২১শ শতাব্দীর মার্কিন নারী সঙ্গীতজ্ঞ
বিষয়শ্রেণী:ইস্টম্যান স্কুল অফ মিউজিকের প্রাক্তন শিক্ষার্থী
বিষয়শ্রেণী:জীবিত ব্যক্তি
বিষয়শ্রেণী:১৯৭১-এ জন্ম
বিষয়শ্রেণী:অপর্যালোচিত অনুবাদসহ পাতা
বিষয়শ্রেণী:২১শ শতাব্দীর মার্কিন কিবোর্ডবাদক
বর্ষা ভোঁসলে

**বর্ষা ভোঁসলে** (১৯৫৬ – ৮ অক্টোবর ২০১২) ছিলেন ভারতের একজন গায়িকা, সাংবাদিক ও লেখিকা। তিনি মুম্বই-ভিত্তিক ছিলেন এবং কিংবদন্তি নেপথ্য গায়িকা আশা ভোঁসলে-র কন্যা।

## পেশাগত জীবন
বর্ষা পেশাদার হিন্দি ও ভোজপুরি নেপথ্য গায়িকা ছিলেন এবং তাঁর মায়ের সঙ্গে বিভিন্ন কনসার্টে অংশ নিয়েছেন। তিনি মুম্বইয়ের পেডার রোড-এ অবস্থিত হিল গ্র্যাঞ্জ হাই স্কুল থেকে ১৯৭৩ সালে আইএসসি পাশ করেন। তিনি মুম্বইয়ের বোম্বে বিশ্ববিদ্যালয়ের অধিভুক্ত এলফিনস্টোন কলেজ থেকে রাষ্ট্রবিজ্ঞান নিয়ে পড়াশোনা করেন।

তিনি ১৯৯৭ থেকে ২০০৩ সাল পর্যন্ত ভারতীয় ওয়েব পোর্টাল রেডিফ-এর জন্য কলাম লিখেছেন; ১৯৯৪ থেকে ১৯৯৮ সালের মধ্যে সানডে অবজারভার-এর জন্য এবং ১৯৯৩ সালে *[[Gentleman (magazine)|জেন্টলম্যান]]* পত্রিকার জন্যও কলাম লিখেছেন। এছাড়াও, *[[টাইমস অফ ইন্ডিয়া]]* এবং পুলিশ ম্যাগাজিন *রক্ষক – দ্য প্রটেক্টর*-এও কিছু লেখা প্রকাশ করেন।

## ব্যক্তিগত জীবন
তিনি মুম্বইয়ে তাঁর মায়ের সঙ্গে বসবাস করতেন। বর্ষার বিয়ে হয়েছিল ক্রীড়া সাংবাদিক ও জনসংযোগ পেশাজীবী হেমন্ত কেনক্রের সঙ্গে; তবে ১৯৯৮ সালে তাঁদের বিবাহবিচ্ছেদ হয়। তাঁর দীর্ঘদিনের বিষণ্ণতার ইতিহাস ছিল, যা এক ঘনিষ্ঠ বন্ধুর মৃত্যুর পর আরও প্রকট হয়। তিনি মনোরোগ বিশেষজ্ঞের তত্ত্বাবধানে চিকিৎসাধীন ছিলেন। ২০০৮ সালের ৯ সেপ্টেম্বর তিনি ওষুধের অতিমাত্রা সেবনের মাধ্যমে আত্মহত্যার চেষ্টা করেন এবং মুম্বইয়ের জসলোক হাসপাতালে ভর্তি হন। ২০১২ সালের ৮ অক্টোবর বর্ষা মুম্বইয়ের প্রভু কুঞ্জ বাসভবনে আত্মহত্যা করেন। তাঁর মায়ের চালক ও গৃহকর্মী বাড়ির সোফায় রক্তাক্ত অবস্থায় তাঁর মৃতদেহ আবিষ্কার করেন। মুম্বই পুলিশ পরে আত্মহত্যার বিষয়টি নিশ্চিত করে জানায়, তিনি বৈধ আগ্নেয়াস্ত্র ব্যবহার করে নিজের মাথায় গুলি করেছিলেন।

## তথ্যসূত্র

  

বিষয়শ্রেণী:১৯৫৬-এ জন্ম
বিষয়শ্রেণী:২০১২-এ মৃত্যু
বিষয়শ্রেণী:ভারতীয় নেপথ্য নারী সঙ্গীতশিল্পী
বিষয়শ্রেণী:মুম্বই বিশ্ববিদ্যালয় প্রাক্তন শিক্ষার্থী
বিষয়শ্রেণী:ভারতে আগ্নেয়াস্ত্র দ্বারা আত্মহত্যা
বিষয়শ্রেণী:টাইমস অফ ইন্ডিয়া সাংবাদিক
বিষয়শ্রেণী:ভারতীয় নারী কলাম লেখক
বিষয়শ্রেণী:২০শ শতাব্দীর ভারতীয় সাংবাদিক
বিষয়শ্রেণী:২০শ শতাব্দীর ভারতীয় গায়িকা
বিষয়শ্রেণী:২০শ শতাব্দীর ভারতীয় লেখিকা
বিষয়শ্রেণী:মহারাষ্ট্রের লেখিকা
বিষয়শ্রেণী:নাগপুরের লেখক
বিষয়শ্রেণী:২১শ শতাব্দীর ভারতীয় লেখিকা
বিষয়শ্রেণী:২১শ শতাব্দীর ভারতীয় লেখক
বিষয়শ্রেণী:২১শ শতাব্দীর ভারতীয় সাংবাদিক
বিষয়শ্রেণী:২১শ শতাব্দীর ভারতীয় নারী সাংবাদিক
বিষয়শ্রেণী:নাগপুরের সংগীতশিল্পী
বিষয়শ্রেণী:মহারাষ্ট্রের নারী সংগীতশিল্পী
বিষয়শ্রেণী:মহারাষ্ট্রের গায়ক
বিষয়শ্রেণী:হিল গ্র্যাঞ্জ হাই স্কুলের প্রাক্তন শিক্ষার্থী
বিষয়শ্রেণী:২০১২-এ আত্মহত্যা
বিষয়শ্রেণী:মঙ্গেশকর পরিবার
পূর্ণিমা অরবিন্দ পাকওয়াসা

**পূর্ণিমা অরবিন্দ পাকওয়াসা** (৫ই অক্টোবর ১৯১৩ - ২৫শে এপ্রিল ২০১৬), **ডাঙের দিদি** নামে পরিচিত ছিলেন। তিনি গুজরাটের একজন ভারতীয় স্বাধীনতা কর্মী এবং সমাজকর্মী।

## প্রারম্ভিক জীবন
পূর্ণিমা পাকওয়াসার জন্ম সৌরাষ্ট্রের (বর্তমানে গুজরাটে) লিমদির কাছে রণপুরে। তিনি একজন মণিপুরী নৃত্যশিল্পী এবং ধ্রুপদী কণ্ঠশিল্পীও ছিলেন।

## রাজনৈতিক ও সামাজিক সক্রিয়তা
আট বছর বয়সে রণপুরে মহাত্মা গান্ধীর সাথে পূর্ণিমার প্রথম দেখা হয় এবং তিনি লিমদিতে স্বাধীনতা আন্দোলনে অংশগ্রহণ করেছিলেন। ১৮ বছর বয়সে, তিনি লবণ সত্যাগ্রহে অংশগ্রহণ করেন, এই সময় তাঁকে গ্রেপ্তার করা হয়। কারাগারে তাঁর সহ-বন্দী ছিলেন কস্তুরবা গান্ধী। পূর্ণিমা তাঁকে ইংরেজি পড়তে এবং লিখতে শেখান। মহাত্মা গান্ধী এই কাজের জন্য কৃতজ্ঞ ছিলেন এবং তাঁকে শিক্ষার পথে এগিয়ে যাওয়ার জন্য আশীর্বাদ করেছিলেন।

তিনি ১৯৩৮ সালে হরিপুরায় ভারতীয় জাতীয় কংগ্রেসের ৫১তম অধিবেশনে অংশগ্রহণ করেছিলেন।

১৯৫৪ সালে, পূর্ণিমা বোম্বেতে (বর্তমানে মুম্বাই) নারীদের সাংস্কৃতিক, শারীরিক ও আধ্যাত্মিক শিক্ষার জন্য শক্তিদল নামে একটি প্রতিষ্ঠান শুরু করেন। তিনি ২৫ বছর ধরে নাসিকের ভোসলা মিলিটারি স্কুলের প্রধান ছিলেন। পরবর্তীতে ১৯৭৪ সালে, তিনি ঋতম্ভরা বিশ্ব বিদ্যাপীঠ প্রতিষ্ঠা করেন এবং এর কার্যক্রম সম্প্রসারিত ক'রে সাপুতারায় একটি আবাসিক স্কুল ও কলেজ স্থাপন করেন। স্কুলটি মূলত ডাঙের উপজাতি মেয়েদের জন্য চালানো হত। ২০১৩ সালের অক্টোবরে তিনি ১০০ বছর পূর্ণ করেন এবং ২০১৬ সালের ২৫শে এপ্রিল ১০২ বছর বয়সে সুরাটে মারা যান। তাঁর সন্তানরা সাপুতারায় তাঁর শেষকৃত্য সম্পন্ন করে।

## পুরস্কার
২০০৪ সালে সমাজসেবার জন্য পূর্ণিমাকে পদ্মভূষণ পুরস্কারে ভূষিত করা হয়। তিনি ২০১৩ সালে সন্তোকবা পুরস্কারে ভূষিত হন।

## ব্যক্তিগত জীবন
তিনি অরবিন্দ পাকওয়াসাকে বিয়ে করেছিলেন এবং মঙ্গলদাস পাকওয়াসার পুত্রবধূ ছিলেন। তাঁর দুই মেয়ে  - আরতি ও সোনাল মানসিংহ - এবং এক ছেলে অনুজ। সোনাল মানসিংহ একজন ভারতীয় ধ্রুপদী নৃত্যশিল্পী।

## তথ্যসূত্র

## বহিঃসংযোগ

* পূর্ণিমা অরবিন্দ পাকওয়াসার প্রোফাইল 

বিষয়শ্রেণী:২০শ শতাব্দীর ভারতীয় নারী শিক্ষাবিদ
বিষয়শ্রেণী:গান্ধীবাদী
বিষয়শ্রেণী:২০শ শতাব্দীর ভারতীয় নারী
বিষয়শ্রেণী:২০শ শতাব্দীর ভারতীয় শিক্ষাবিদ
বিষয়শ্রেণী:সমাজসেবায় পদ্মভূষণ প্রাপক
বিষয়শ্রেণী:ভারতীয় শতবর্ষী নারী
বিষয়শ্রেণী:২০১৬-এ মৃত্যু
বিষয়শ্রেণী:১৯১৩-এ জন্ম
বিষয়শ্রেণী:অপর্যালোচিত অনুবাদসহ পাতা
মুয়াবিয়া (টিভি ধারাবাহিক)

***মুয়াবিয়া*** একটি সৌদি ঐতিহাসিক টেলিভিশন সিরিজ যা ২০২৫ সালে রমজান মাসে প্রচারিত হয়েছিল। সিরিজটি দামাস্কে উমাইয়া খিলাফতের প্রতিষ্ঠাতা মুয়াবিয়া ইবনে আবি সুফিয়ান-এর জীবনকে অন্বেষণ করে। জন্ম থেকে, দামেস্কে তার শাসনের মধ্য দিয়ে, তার মৃত্যু পর্যন্ত তার যাত্রা অনুসরণ করে।  এই সিরিজটি আবু বকর, উমর, উসমান, আলী এবং তার ছেলে হাসানের খেলাফতকেও কভার করে, যা ইসলামী ইতিহাসে "মহান ফিতনা" হিসাবে পরিচিত, ইসলামের ইতিহাসে প্রথম গৃহযুদ্ধের প্রেক্ষাপটে।  সেই প্রেক্ষাপটে, সিরিজটি তৃতীয় রাশিদুন খলিফা উসমান-এর হত্যার পরের সময়কাল এবং আলি কর্তৃক খিলাফত গ্রহণের পরবর্তী সময়কালকে পরীক্ষা করে।  বর্ণনাটি হাসান ইবনে আলি কর্তৃক খিলাফতের দাবি, মুয়াবিয়ার কাছে তার ক্ষমতা ত্যাগ এবং পরবর্তী ঘটনাবলী, যার মধ্যে ইয়াজিদ ইবনে মুয়াবিয়া, দ্বিতীয় উমাইয়া খলিফা, এবং কারবালায় হুসেন ইবনে আলী-এর শাহাদাত অন্তর্ভুক্ত রয়েছে।

২০২২ সালের জুলাই মাসে সিরিজটির চিত্রগ্রহণ শুরু হয়েছিল, যার একটি উল্লেখযোগ্য বাজেট ছিল প্রায় $১০০ মিলিয়ন মার্কিন ডলার, এটি আরব টেলিভিশন নাটকের ইতিহাসে সবচেয়ে বড় প্রযোজনা।  সিরিজটি লিখেছেন মুহাম্মদ আল-ইয়াসারি, খালেদ সালাহ, এবং বাশার আব্বাস, শৈল্পিক পরিচালনা করেছেন আহমেদ মেধাত, এবং প্রযোজনা করেছেন সৌদি আরব স্টুডিও।

## তথ্যসূত্র

## বহিঃসংযোগ
* 

বিষয়শ্রেণী:ইসলাম সম্পর্কিত টেলিভিশন ধারাবাহিক
গ্ল্যাডিস ওয়েস্ট

**গ্ল্যাডিস মে ওয়েস্ট** (জন্ম: ২৭ অক্টোবর, ১৯৩০ - ১৭ জানুয়ারি ২০২৬) একজন মার্কিন গণিতবিদ। তিনি পৃথিবীর আকৃতির গাণিতিক মডেলিংয়ে তার অবদান এবং স্যাটেলাইট জিওডেসি মডেলের উন্নয়নে তার কাজের জন্য পরিচিত, যা পরবর্তীতে গ্লোবাল পজিশনিং সিস্টেম (জিপিএস) -এ অন্তর্ভুক্ত করা হয়েছিল।  ২০১৮ সালে ওয়েস্টকে মার্কিন যুক্তরাষ্ট্রের বিমান বাহিনী হল অফ ফেমে অন্তর্ভুক্ত করা হয়। স্যাটেলাইট জিওডেসি মডেলের উন্নয়নের জন্য ওয়েস্টকে ওয়েবি আজীবন সম্মাননা পুরস্কারে ভূষিত করা হয়েছে। 

## তথ্যসূত্র

## আরও পড়া এবং বহিরাগত লিঙ্ক

* 

বিষয়শ্রেণী:ওকলাহোমা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:জীবিত ব্যক্তি
বিষয়শ্রেণী:মার্কিন কম্পিউটার প্রোগ্রামার
বিষয়শ্রেণী:মার্কিন কম্পিউটার বিজ্ঞানী
বিষয়শ্রেণী:২১শ শতাব্দীর আফ্রিকান-মার্কিন নারী
বিষয়শ্রেণী:২১শ শতাব্দীর আফ্রিকান-মার্কিন ব্যক্তি
বিষয়শ্রেণী:২০শ শতাব্দীর মার্কিন নারী বিজ্ঞানী
বিষয়শ্রেণী:২০শ শতাব্দীর মার্কিন বিজ্ঞানী
বিষয়শ্রেণী:২০শ শতাব্দীর মার্কিন গণিতবিদ
বিষয়শ্রেণী:২০শ শতাব্দীর আফ্রিকান-মার্কিন নারী
বিষয়শ্রেণী:২০শ শতাব্দীর আফ্রিকান-মার্কিন ব্যক্তি
বিষয়শ্রেণী:১৯৩০-এ জন্ম
বিষয়শ্রেণী:২০২৬-এ মৃত্যু
বিষয়শ্রেণী:ভার্জিনিয়া স্টেট বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ভার্জিনিয়ার বিজ্ঞানী
বিষয়শ্রেণী:ভার্জিনিয়ার গণিতবিদ
বিষয়শ্রেণী:মার্কিন নারী কম্পিউটার বিজ্ঞানী
বিষয়শ্রেণী:আফ্রিকান-মার্কিন নারী গণিতবিদ
বিষয়শ্রেণী:আফ্রিকান-মার্কিন গণিতবিদ
বিষয়শ্রেণী:আফ্রিকান-মার্কিন কম্পিউটার বিজ্ঞানী
বিষয়শ্রেণী:২০শ শতাব্দীর মার্কিন নারী গণিতবিদ
ফিলিপাইন অলিম্পিক কমিটি

**ফিলিপাইন অলিম্পিক কমিটি** (; এছাড়াও সংক্ষেপে আইওসি কোড **পিএইচআই** দ্বারা পরিচিত) হলো ফিলিপাইনের জাতীয় অলিম্পিক কমিটি। এই সংস্থাটির ১৯১১ সালে প্রতিষ্ঠিত হয়েছে; প্রতিষ্ঠার ১৮ বছর পর ১৯২৯ সালে আন্তর্জাতিক সংস্থা আন্তর্জাতিক অলিম্পিক কমিটির স্বীকৃতি লাভ করেছে। এই সংস্থার সদর দপ্তর ফিলিপাইনের ম্যানিলায় অবস্থিত।

বর্তমানে ফিলিপাইন অলিম্পিক কমিটির সভাপতির দায়িত্ব পালন করছেন আব্রাহাম এন. তোলেন্তিনো, যিনি ২০১৯ সাল হতে এই দায়িত্বে নিয়োজিত রয়েছেন; অন্যদিকে মহাসচিবের দায়িত্ব পালন করছেন ওয়ার্ল্টন চান।

## ইতিহাস
১৯১১ সালে ফিলিপাইনের বহু-ক্রীড়ার সর্বোচ্চ সংস্থা হিসেবে ফিলিপাইন অলিম্পিক কমিটি প্রতিষ্ঠিত হয়েছে। উইলিয়াম ক্যামেরন ফোর্বস এই সংস্থার প্রথম সভাপতির দায়িত্ব পালন করেছেন, যিনি ১৯১১ হতে ১৯১৩ পর্যন্ত সভাপতির দায়িত্বে নিয়োজিত ছিলেন।

প্রতিষ্ঠার প্রায় তেরো বছর পর ফিলিপাইন ১৯২৪ গ্রীষ্মকালীন অলিম্পিকে অংশগ্রহণ করার মাধ্যমে অলিম্পিক গেমসে অভিষেক করেছে; অন্যদিকে, ১৯৭২ শীতকালীন অলিম্পিকে অংশগ্রহণ করার মাধ্যমে প্রথমবারের মতো শীতকালীন অলিম্পিক গেমসে অংশগ্রহণ করেছে।

## আরও দেখুন
* অলিম্পিকে ফিলিপাইন

## তথ্যসূত্র

## বহিঃসংযোগ
*  
* এএনওসিতে ফিলিপাইন অলিম্পিক কমিটি 
* অলিম্পিডিয়ায় ফিলিপাইন অলিম্পিক কমিটি 
* অলিম্পিক.কমে ফিলিপাইন অলিম্পিক কমিটি  

বিষয়শ্রেণী:জাতীয় অলিম্পিক কমিটি
বিষয়শ্রেণী:অলিম্পিকে ফিলিপাইন
বিষয়শ্রেণী:ফিলিপাইনের ক্রীড়া পরিচালনা পরিষদ
বিষয়শ্রেণী:১৯১১-এ ফিলিপাইনে প্রতিষ্ঠিত
বিষয়শ্রেণী:১৯১১-এ প্রতিষ্ঠিত ক্রীড়া সংস্থা
হল্যান্ড রডেন

**হল্যান্ড রডেন** (জন্ম: ৭ অক্টোবর, ১৯৮৬) একজন মার্কিন অভিনেত্রী। তিনি এমটিভির টিন ড্রামা সিরিজ *টিন উল্ফ*-এ লিডিয়া মার্টিন, সাইফাইয়ের হরর অ্যান্থলজি সিরিজ *চ্যানেল জিরো: বুচার্স ব্লক*-এ জোই উডস, অ্যামাজন প্রাইম ভিডিওর হরর অ্যান্থলজি ডকুমেন্টারি সিরিজ *লোর*-এ ব্রিজেট ক্লেরি এবং হরর চলচ্চিত্র *নো এস্কেপ*-এ এরিন আইজ্যাকস চরিত্রে অভিনয়ের জন্য পরিচিত।

## প্রারম্ভিক জীবন
রডেন টেক্সাসের ডালাসে জন্মগ্রহণ করেন।  সেখানে তিনি হোকাডে স্কুল নামের একটি বেসরকারি বালিকা বিদ্যালয় পড়াশোনা করেন। পরিবর্তীতে তিনি ইউনিভার্সিটি অফ ক্যালিফোর্নিয়া, লস অ্যাঞ্জেলেস-এ আণবিক জীববিজ্ঞান ও নারী বিদ্যায় স্নাতক ডিগ্রি অর্জন করেন। অভিনয়কে পূর্ণকালীন পেশা হিসেবে গ্রহণের আগে তিনি কার্ডিওথোরাসিক সার্জন হওয়ার লক্ষ্যে সাড়ে তিন বছর প্রি-মেডিকেল শিক্ষা গ্রহণ করেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৮৬-এ জন্ম
বিষয়শ্রেণী:২১শ শতাব্দীর মার্কিন অভিনেত্রী
বিষয়শ্রেণী:ক্যালিফোর্নিয়া বিশ্ববিদ্যালয়, লস অ্যাঞ্জেলসের প্রাক্তন শিক্ষার্থী
বিষয়শ্রেণী:ডালাসের অভিনেত্রী
বিষয়শ্রেণী:মার্কিন চলচ্চিত্র অভিনেত্রী
বিষয়শ্রেণী:মার্কিন টেলিভিশন অভিনেত্রী
ইলা পন্থ

**ইলা পন্থ** (জন্ম: ১০ই মার্চ ১৯৩৮) একজন ভারতীয় রাজনীতিবিদ যিনি উত্তর প্রদেশের (বর্তমানে উত্তরাখণ্ডের অংশ) নৈনিতাল নির্বাচনী এলাকা থেকে দ্বাদশ লোকসভার সংসদ সদস্য ছিলেন। তিনি প্রাক্তন মন্ত্রী কে সি পন্থের সাথে বিবাহবন্ধনে আবদ্ধ হন।

## ব্যক্তিগত জীবন এবং পরিবার
ইলা পন্থের জন্ম ১৯৩৮ সালের ১০ই মার্চ নৈনিতাল জেলায় (উত্তরাখণ্ড)। তিনি শোভা এবং গোবিন্দ বল্লভ পাণ্ডের কন্যা। তিনি এলাহাবাদ বিশ্ববিদ্যালয় থেকে কলা বিভাগে স্নাতক ডিগ্রি অর্জন করেন। ১৯৫৭ সালের ২০ই জুন তিনি উত্তরাখণ্ড ব্রাহ্মণ পরিবারের রাজনীতিবিদ কৃষ্ণ চন্দ্র পন্থের সাথে বিবাহ বন্ধনে আবদ্ধ হন। এই দম্পতির দুটি ছেলে রয়েছে।

## রাজনীতি
ইলা পন্থের শ্বশুর গোবিন্দ বল্লভ পন্থ ছিলেন আধুনিক ভারতের অন্যতম প্রধান স্থপতি এবং একজন প্রবীণ ভারতীয় জাতীয় কংগ্রেস নেতা। তাঁর স্বামীও পরবর্তীতে একজন মন্ত্রী হয়েছিলেন। ১৯৯৮ সালের সাধারণ নির্বাচনে তিনি ভারতীয় জনতা পার্টি (বিজেপি) প্রার্থী হিসেবে জয়লাভ করেন, তিনি নৈনিতাল নির্বাচনী এলাকা থেকে ৩৮.৫২% ভোট পেয়ে জয়ী হয়েছিলেন। তিনি প্রাক্তন মুখ্যমন্ত্রী এবং কংগ্রেস নেতা নারায়ণ দত্ত তিওয়ারিকে ১৫,৫৫৭ ভোটের ব্যবধানে পরাজিত করেন।

১৯৯৮-৯৯ সময়কালে, তিনি বিদেশ বিষয়ক কমিটি এবং বিদেশ মন্ত্রকের পরামর্শদাতা কমিটির সদস্য হিসেবে দায়িত্ব পালন করেন।

তিনি পন্থ নগর বিশ্ববিদ্যালয়ের বোর্ড অফ গভর্নরস-এ এবং নতুন দিল্লিতে জিবি পন্থ মেমোরিয়াল সোসাইটির সচিব হিসেবেও দায়িত্ব পালন করেছেন।

## তথ্যসূত্র

## বহিঃসংযোগ

* জীবনীমূলক স্কেচ - সংসদ সদস্য দ্বাদশ লোকসভা
* কে সি পন্থের সাক্ষাৎকার

বিষয়শ্রেণী:২০শ শতাব্দীর ভারতীয় নারী
বিষয়শ্রেণী:উত্তরাখণ্ডের রাজনীতিতে নারী
বিষয়শ্রেণী:উত্তরাখণ্ডের ভারতীয় জনতা পার্টির রাজনীতিবিদ
বিষয়শ্রেণী:১৯৩৮-এ জন্ম
বিষয়শ্রেণী:এলাহাবাদ বিশ্ববিদ্যালয়ের প্রাক্তন শিক্ষার্থী
বিষয়শ্রেণী:দ্বাদশ লোকসভার সদস্য
বিষয়শ্রেণী:জীবিত ব্যক্তি
বিষয়শ্রেণী:অপর্যালোচিত অনুবাদসহ পাতা
ইজাবেল ফুরম্যান

**ইজাবেল ফুরম্যান** (জন্ম: ২৫ ফেব্রুয়ারি, ১৯৯৭) একজন মার্কিন অভিনেত্রী। তিনি হরর চলচ্চিত্র *অরফান* (২০০৯) ও এর প্রিকোয়েল *অরফান: ফার্স্ট কিল* (২০২২)-এ এস্থের চরিত্রে অভিনয়ের মাধ্যমে মূলধারার সফলতা পান। এছাড়া ডিস্টোপিয়ান অ্যাডভেঞ্চার চলচ্চিত্র *দ্য হাঙ্গার গেমস* (২০১২)-এ ক্লোভ, স্বাধীন চলচ্চিত্র *দ্য নভিস* (২০২১)-এ অ্যালেক্স এবং ওয়েস্টার্ন চলচ্চিত্র সিরিজ *হরাইজন: অ্যান আমেরিকান সাগা* (২০২৪–বর্তমান)-এ ডায়মন্ড চরিত্রে অভিনয় করেছেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৯৭-এ জন্ম
বিষয়শ্রেণী:২১শ শতাব্দীর মার্কিন অভিনেত্রী
বিষয়শ্রেণী:মার্কিন ইহুদি অভিনেত্রী
বিষয়শ্রেণী:মার্কিন কণ্ঠাভিনেত্রী
বিষয়শ্রেণী:মার্কিন চলচ্চিত্র অভিনেত্রী
বিষয়শ্রেণী:মার্কিন টেলিভিশন অভিনেত্রী
বিষয়শ্রেণী:মার্কিন ভিডিও গেম অভিনেত্রী
বিষয়শ্রেণী:মার্কিন শিশু অভিনেত্রী
বিষয়শ্রেণী:রুশ ইহুদি বংশোদ্ভূত মার্কিন ব্যক্তি
বিষয়শ্রেণী:স্ট্যানফোর্ড বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২১শ শতাব্দীর মার্কিন ইহুদি
হামজা মাখদুম

**হামজা মাখদুম** (  ) কাশ্মীরে বসবাসকারী একজন সুফি মরমী ছিলেন।  তিনি **মখদুম সাহেব** নামে পরিচিত ছিলেন। তাকে কখনও কখনও **মেহবুব-উল-আলম** (অর্থাৎ "বিশ্বের প্রিয়") এবং **সুলতান-উল-আরিফীন** (অর্থাৎ, "যারা আল্লাহকে চেনে, তাদের রাজা") নামেও ডাকা হয়।

## জীবনের প্রথমার্ধ
হামজা মখদুম বারামুল্লা জেলার সোপোরের কাছে তুজ্জার গ্রামে মুহাম্মদ হামজা রায়না নামে জন্মগ্রহণ করেন। তিনি  রায়না বংশের চন্দ্রবংশী রাজপুত পরিবারের উসমান রায়না এবং বিবি মরিয়মের পুত্র ছিলেন। জনশ্রুতি অনুযায়ী, তিনি কৈশোরে শামসি চা মঠে এক বছর পড়াশোনা করেছিলেন। পরে ইসমাইল কুবরাউই প্রতিষ্ঠিত একটি মাদ্রাসায় তিনি আইনশাস্ত্র, ঐতিহ্য, দর্শন, যুক্তিবিদ্যা, নীতিশাস্ত্র এবং রহস্যবাদ  বিষয়ে পড়াশোনা শুরু করেন।

## শিক্ষা
হামজা মাখদুম ছিলেন একজন বিদগ্ধ পণ্ডিত এবং আধ্যাত্মিক প্রচারক। তিনি ঐতিহ্য মেনে চলতেন এবং দিল্লির সৈয়দ জামাল উদ্দিন বুখারির শিষ্য ছিলেন। জামাল উদ্দিন  জাহানিয়াঁ জাহাঙ্গশতের প্রপৌত্র ছিলেন। তিনি তাজর গ্রামে পবিত্র কুরআন অধ্যয়ন করেন। এরপর তিনি শ্রীনগরে যান এবং সেখানে কুরআন ও অন্যান্য ইসলামী শিক্ষা চালিয়ে যান। পরে তিনি দারুল শিফা মাদ্রাসায় ভর্তি হন। সেই সময় দারুল শিফা একটি বিখ্যাত শিক্ষা প্রতিষ্ঠান ছিল। এখানে শুধু ভৌত বিজ্ঞান পড়ানো হতো না, বরং আধ্যাত্মিক প্রশিক্ষণও দেওয়া হতো। সেখানে অনেক বিখ্যাত শিক্ষক ছিলেন যারা শিক্ষার্থীদের সঠিক পথ দেখাতেন। তিনি শুধু কুরআন মুখস্থ করেননি, বরং তাফসীর, ফিকহ, হাদিসসহ বিভিন্ন ইসলামী বিষয় অধ্যয়ন করেন। পাশাপাশি তিনি যিকির ও আজকারেও ব্যস্ত থাকতেন। হামজা মাখদুম তার শিক্ষা মুসলিমদের জন্য উৎসর্গ করেছিলেন। তাঁর প্রভাবে কাশ্মীরের জনসংখ্যার একটি অংশ প্রকৃতপক্ষে হানাফি ফিকহ অনুসরণ করতে শুরু করে। তিনি শরীয়ত ও সুন্নাহর একনিষ্ঠ অনুসারী ছিলেন।

## মৃত্যু
তিনি ১৫৭৬ সালে (৯৮৪ হিজরি) ৮২ বছর বয়সে শ্রীনগরে মৃত্যুবরণ করেন।

তাঁর মৃত্যুর প্রায় চৌদ্দ বছর পর সম্রাট আকবর সেখানে একটি মাজার নির্মাণ করেন। পরে ১৮২১ খ্রিস্টাব্দের দিকে আত্তা মোহাম্মদ খান ১৮২১ সালের দিকে পুনর্নির্মাণ করেন। এই মাজারটি হরি পর্বত পাহাড়ের দক্ষিণ ঢালে অবস্থিত। মাজারটি  এখানে মাখদুম সাহিব এবং হযরত সুলতান নামে পরিচিত।  এটি কাশ্মীরের অন্যতম প্রধান তীর্থস্থান।

আত্তা মোহাম্মদ খান বারাকজাই  তার সম্মানে নূর-উদ-দিন-রিশি এবং হামজা মাখদুমের নামাঙ্কিত মুদ্রা জারি করেছিলেন।
## মসজিদ নির্মাণ
"তাইফাহ মেহবুবি" অনুসারে, মেহবুব আলম তার ভ্রমণ এবং সফরের সময় নদী পাহাড় মসজিদ, বান্দাহপুরা মসজিদ, তাজার মসজিদ, গন্ডপুরা মসজিদ, আলুসা মসজিদ, গুরোরা মসজিদ এবং ভানাহ গাম মসজিদ সহ বিভিন্ন গ্রামে অনেক মসজিদ নির্মাণ করেছিলেন। কেরশ্বর মসজিদ এবং ওহান মসজিদ এর মধ্যে প্রখ্যাত মসজিদ ছিল।

## তথ্যসূত্র

বিষয়শ্রেণী:কাশ্মীর
বিষয়শ্রেণী:কাশ্মীরি ব্যক্তি
বিষয়শ্রেণী:সুফী অতীন্দ্রিয়বাদী
বিষয়শ্রেণী:এশিয়ায় সুফিবাদ
বিষয়শ্রেণী:১৫৭৬-এ মৃত্যু
বিষয়শ্রেণী:১৪৯৪-এ জন্ম
বিষয়শ্রেণী:কাশ্মীরি_সুফি_সাধক
মুয়াবিয়া, হাসান ও হোসাইন (টিভি ধারাবাহিক)

***মুয়াবিয়া, আল হাসান ওয়া আল হুসাইন''' বা '''আল-হাসান ওয়া আল-হুসাইন*** () হাসান ইবনে আলি এবং হুসাইন ইবনে আলী-এর জীবনের উপর ভিত্তি করে 2011 সালের একটি আরব টেলিভিশন নাটক সিরিজ।  এটি ইসলামিক নবী মুহাম্মদ-এর দুই নাতি হাসান ও হুসাইন এবং তাদের সঙ্গীদের সাথে তাদের সম্পর্ক, উসমান ইবনে আফফান হত্যার পর তাদের এবং তাদের সঙ্গীদের মধ্যে ঘটে যাওয়া রাষ্ট্রদ্রোহের চারপাশে আবর্তিত হয়েছে।  এটি আব্দুল্লাহ বিন সাবা-এর ব্যক্তিত্বের মাধ্যমে কথিত ইহুদি ষড়যন্ত্র এবং রাষ্ট্রদ্রোহিতা সৃষ্টিতে তার ভূমিকা দেখায়।

সিরিজটি কাতারি, সিরিয়ান, কুয়েতি, মরক্কো এবং জর্ডানীয় উপাদানগুলির মধ্যে একটি সহ-প্রযোজনা।  এটি সেই মহাকাব্যিক দ্বন্দ্বের সাথে মোকাবিলা করে যা ইসলামী উম্মাহ জুড়ে একটি ফাটল সৃষ্টি করেছিল।  খলিফা উসমান বিন আফফানের শাহাদাতের পর, ইমাম আলী, আলী ও হাসানের শাহাদাত এবং হাসানের ছাড় এবং মুয়াবিয়ার ক্ষমতা গ্রহণের মাধ্যমে রাষ্ট্রদ্রোহের শুরু থেকে সময়কাল প্রসারিত হয়।  *কারবালায় হুসাইন* দুটি বাক্যের যুদ্ধের ধারাবাহিক ঘটনা নিয়ে আলোচনা করে।  সিরিজটি একটি উত্তেজনা সৃষ্টি করেছিল যখন এটি অনেক ধর্মীয় পণ্ডিত এবং শিয়াদের ইস্যুতে আপত্তি জানিয়েছিল এবং ইরাকি সরকার দ্বারা বয়কট করা হয়েছিল এবং ইরাকি চ্যানেলগুলি নিষিদ্ধ করা হয়েছিল।

## তথ্যসূত্র

## বহিঃসংযোগ
* 
* অফিসিয়াল ইউটিউব পেজ

বিষয়শ্রেণী:সিরিয়ার ঐতিহাসিক টেলিভিশন সিরিজ
বিষয়শ্রেণী:ইসলাম সম্পর্কিত টেলিভিশন ধারাবাহিক
বিষয়শ্রেণী:মুহাম্মাদের সাংস্কৃতিক চিত্রায়ণ
কেশর হাট ডিগ্রী কলেজ

**কেশরহাট ডিগ্রী কলেজ** হলো রাজশাহী জেলার মোহনপুর উপজেলার অন্তর্গত একটি কলেজ। প্রতিষ্ঠানের অনন্য শিক্ষাপ্রতিষ্ঠান শনাক্তকরণ নম্বর (EIIN) হলো ১২৬৮৪০। প্রতিষ্ঠানটি ১৯৯৩ সালের ১ জানুয়ারি প্রতিষ্ঠিত হয় এবং ১৯৯৩ সালের ১ জুলাই সরকারি স্বীকৃতি লাভ করে। প্রতিষ্ঠানের সরকারি এমপিও নিবন্ধন নম্বর হলো ৮৬০৭০৬৩২০১।

এটি ডিগ্রী হিসাবে শ্রেণীবদ্ধ, যেমন একটি স্কুল, কলেজ, বিশ্ববিদ্যালয় বা বৃত্তিমূলক প্রশিক্ষণ কেন্দ্র। প্রতিষ্ঠানটি রাজশাহী বোর্ডের অধীনে পরিচালিত হয়, যা একাডেমিক মান এবং পরীক্ষা পরিচালনা করে। প্রতিষ্ঠানটি বিজ্ঞান, মানবিক, ব্যবসায় শিক্ষা সহ বিভিন্ন শিক্ষাগত চাহিদা এবং একাডেমিক ধারা পূরণ করে। প্রতিষ্ঠানটিতে দিনের বেলায় ক্লাস পরিচালিত হয়, যা সকাল, দিন বা সন্ধ্যার মতো পরিচালনার সময়সূচী নির্দেশ করে। প্রতিষ্ঠানটি গভর্নিং বডি দ্বারা পরিচালিত হয়, যা এর কার্যক্রম এবং নীতিগুলি তত্ত্বাবধান করে। পৌরতে অবস্থিত, প্রতিষ্ঠানটি একটি নির্দিষ্ট ভৌগোলিক বা প্রশাসনিক এলাকায় অবস্থিত। প্রতিষ্ঠানটির ঠিকানা বা ভৌগোলিক স্থানাঙ্ক সমতল ভূমি, যা মানচিত্রে এর অবস্থান চিহ্নিত করতে সাহায্য করে। প্রতিষ্ঠানটিতে অনুসৃত শিক্ষাগত সংস্করণ হলো বাংলা, যা শিক্ষার মাধ্যম নির্দেশ করে, যেমন বাংলা বা ইংরেজি সংস্করণ।

## মৌলিক তথ্য

বিকল্প নাম: কেশরহাট ডিগ্রী কলেজ

প্রতিষ্ঠানের নাম: Keshar Hat Degree College

স্বীকৃতি: স্বীকৃত (Recognized)

এমপিও নম্বর: ৮৬০৭০৬৩২০১

স্বীকৃতির তারিখ: ০১ জুলাই, ১৯৯৩

## বেসিক তথ্য

EIIN: ১২৬৮৪০

স্বীকৃতির স্তর: ডিগ্রী (Degree)

প্রতিষ্ঠানের ধরন: ডিগ্রী (Degree)

বোর্ড: রাজশাহী (Rajshahi)

প্রতিষ্ঠার তারিখ: ০১ জানুয়ারি, ১৯৯৩

এমপিও স্তর: হ্যাঁ (Yes)

বিভাগসমূহ: বিজ্ঞান, মানবিক, ব্যবসায় শিক্ষা (Science, Humanities, Business Studies)

শিফট: দিবা (Day)

মাধ্যম: বাংলা (Bangla)

পরিচালনা: গভর্নিং বডি (Governing body)

অঞ্চল: পৌর (Pouro)

অবস্থান: সমতল ভূমি (Plain Land)
## উচ্চ মাধ্যমিক স্কুল সার্টিফিকেট (HSC) ফলাফল বিশ্লেষণ

মোট পরিসংখ্যান (২০০৯-২০২৪):

মোট পরীক্ষার্থী: ২১৩৫ জন

উত্তীর্ণ: ১৬৮৩ জন

অনুত্তীর্ণ: ৪৫২ জন

গড় পরিসংখ্যান (২০০৯-২০২৪):

গড় পরীক্ষার্থী: ১৩৩.৪৪ জন

গড় উত্তীর্ণ: ১০৫.১৯ জন

গড় অনুত্তীর্ণ: ২৮.২৫ জন

পাশের হার: ৭৮.৮৩%

A+ এর হার: ২.৬৭%

জাতীয় বোর্ড র‍্যাঙ্ক:

র‍্যাঙ্ক: ২৭৮.৬৯

মোট শিক্ষা প্রতিষ্ঠানের সংখ্যা: ২,৮৫৭.২৫

## শিক্ষক, ছাত্র-ছাত্রী এবং কর্মচারীদের সংখ্যা

**শিক্ষক (Teachers):**

২০২৪: ১০১ জন

২০২৩: ১০১ জন

২০২২: ৯৮ জন

২০২১: ১০০ জন

২০২০: ১০১ জন

২০১৯: ৭৯ জন

২০১৮: ৭৬ জন

২০১৭: ৬২ জন

২০১৬: ৬১ জন

২০১৫: ৬২ জন

২০১৪: ৫৯ জন

২০১৩: ৫৯ জন

**ছাত্র-ছাত্রী (Students):**

২০২৪: ৫৩৪ জন

২০২৩: ৬৭৫ জন

২০২২: ৫০৩ জন

২০২১: ৫৩১ জন

**কর্মচারী (Employees):**

২০২৪: ১৯ জন

২০২৩: ১১ জন

২০২২: ১২ জন

২০২১: ১০ জন

২০২০: ১১ জন

২০১৯: ১ জন

২০১৮: ০ জন

২০১৭: ১৩ জন

২০১৬: ১৩ জন

২০১৫: ১২ জন

২০১৪: ১৩ জন

২০১৩: ১২ জন
## তথ্যসূত্র

বিষয়শ্রেণী:১৯৯৩-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:রাজশাহী জেলার মহাবিদ্যালয়
কিশোরী লাল জুবিলী স্কুল ও কলেজ

**কিশোরী লাল জুবিলী স্কুল ও কলেজ** পুরান ঢাকার সূত্রাপুর থানার বাংলাবাজারে অবস্থিত একটি উচ্চ মাধ্যমিক বিদ্যালয়। বাহ্ম আন্দোলনের পরিপ্রেক্ষিতে এটি ১৮৬৬ সালে ঢাকা ব্রাহ্ম স্কুল হিসেবে প্রতিষ্ঠিত হয়। ব্রিটিশ ইস্ট ইন্ডিয়া কোম্পানি পুর্তুগিজদের বিরুদ্ধে যুদ্ধে জয়লাভ করার পর পর্তুগিজদেরই স্থাপিত ভবন “নীল কুঠি“-তে এটির কার্যক্রম শুরু হয় । জমিদার কিশোরীলাল রায় চৌধুরী ১৮৮৭ সালে এটিকে জগন্নাথ কলেজ হতে স্থানান্তর করেন। বিদ্যালয়টিতে ১৯৬১ সালে নিম্ন মাধ্যমিকে মেয়েদের পড়ার সুযোগ দেওয়া হয়। এটি ১৯৮০ সালে মাধ্যমিক ও ১৯৮৬ সালে উচ্চ মাধ্যমিক বিদ্যালয়ে উন্নিত হয়।

## উল্লেখযোগ্য শিক্ষার্থী
* ব্রজেন দাস, সাতারু
* মেঘনাদ সাহা, জ্যোতির্বিজ্ঞানী
* মনোহর আইচ, স্বর্ণজয়ী বডিবিল্ডার

## আরও দেখুন
* জগন্নাথ বিশ্ববিদ্যালয়

## তথ্যসূত্র

বিষয়শ্রেণী:ঢাকা জেলার মহাবিদ্যালয়
বিষয়শ্রেণী:ঢাকা জেলার বিদ্যালয়
বিষয়শ্রেণী:১৮৬৬-এ ব্রিটিশ ভারতে প্রতিষ্ঠিত
বিষয়শ্রেণী:১৮৬৬-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:ঢাকার শিক্ষাপ্রতিষ্ঠান
শুভাবতী পাসওয়ান

**শুভাবতী পাসওয়ান** (**শুভাবতী দেবী** নামেও পরিচিত) হলেন ভারতীয় সংসদের নিম্নকক্ষ, একাদশ লোকসভার একজন প্রাক্তন সদস্য। তিনি বাঁশগাঁওয়ের প্রতিনিধিত্ব করেন।

## প্রারম্ভিক জীবন
শুভাবতীর জন্ম ১৯৫২ সালের ১৫ই মে উত্তর প্রদেশের গোরক্ষপুর জেলার জিন্দাপুর গ্রামে।

## কর্মজীবন
বাঁশগাঁও আসনটি তফসিলি জাতি বিভাগের জন্য সংরক্ষিত। ১৯৯৬ সালের ভারতীয় সাধারণ নির্বাচনে সমাজবাদী পার্টির প্রার্থী হিসেবে শুভাবতী ভারতীয় জনতা পার্টির (বিজেপি) রাজ নারায়ণ পাসির বিরুদ্ধে ২,০৩,৫৯১ ভোট পেয়েছিলেন। তিনি ৪.৯৬% ভোটের ব্যবধানে আসনটি জিতেছিলেন। তবে, ১৯৯৮ এবং ১৯৯৯ সালে অনুষ্ঠিত সাধারণ নির্বাচনে তিনি যথাক্রমে ৩১.৬৭% ও ২৯.২৩% ভোট পেয়েছিলেন এবং পাসির কাছে হেরে গিয়েছিলেন। ২০০৪ সালের নির্বাচনে তিনি ১,৩৫,৪৯৯ ভোট পেয়ে তৃতীয় স্থানে নেমে যান। পরবর্তী নির্বাচনে তাঁর ছেলে কমলেশ পাসওয়ান জয়ী হন।

শুভাবতী পাসওয়ান বিজেপিতে যোগ দেন এবং ২০১২ সালের উত্তরপ্রদেশ বিধানসভা নির্বাচনে বাঁশগাঁও বিধানসভা কেন্দ্র থেকে প্রতিদ্বন্দ্বিতা করেন। বিজেপি নেতা যোগী আদিত্যনাথ একই আসনের জন্য অন্য একজন প্রার্থীকে সমর্থন করেছিলেন। তিনি তৃতীয় স্থান অধিকার করেন এবং মাত্র ২৪,৫৭৬ ভোট পান।

## ব্যক্তিগত জীবন
শুভাবতী ১৯৭০ সালের ১০ই এপ্রিল ওম প্রকাশ পাসওয়ানকে বিয়ে করেন। তাঁদের দুই ছেলে আছে।

## তথ্যসূত্র

বিষয়শ্রেণী:২০শ শতাব্দীর ভারতীয় ব্যক্তি
বিষয়শ্রেণী:২০শ শতাব্দীর ভারতীয় নারী
বিষয়শ্রেণী:১৯৫২-এ জন্ম
বিষয়শ্রেণী:উত্তরপ্রদেশের লোকসভা সদস্য
বিষয়শ্রেণী:লোকসভার নারী সদস্য
বিষয়শ্রেণী:একাদশ লোকসভার সদস্য
বিষয়শ্রেণী:উত্তরপ্রদেশের ভারতীয় জনতা পার্টির রাজনীতিবিদ
বিষয়শ্রেণী:গোরক্ষপুর জেলার ব্যক্তি
বিষয়শ্রেণী:জীবিত ব্যক্তি
বিষয়শ্রেণী:অপর্যালোচিত অনুবাদসহ পাতা
বিষয়শ্রেণী:উত্তরপ্রদেশের_সমাজবাদী_পার্টির_রাজনীতিবিদ